description: «Tegin lahti oma elektriarve ja nägin oma imestuseks, et Imatra Elekter on võtnud topelt käibemaksu. Arvel on kirjas, et võrguteenuste eest on käibemaks 5.70 ja elektripaketi eest  2.98 ja siis on veel eraldi rida - kimplepingu arve ja jälle võetakse käibemaksu 8.68. See on sama hea, kui ma ostan poes ühest kassast ja siis teisest ning välja minnes pean veel ka kolmandas kassas maksma. Miks nii tehakse,» küsib Viimsi elanik.

title: Lugeja küsib: miks elektrifirma võtab topelt käibemaksu?


description: Coop lõpetab alates novembri algusest postipunktide töö seitsmes Saaremaa poes, mujal Eestis sellist muudatust tulemas pole.

title: Saaremaal suletakse pea pooled postipunktid

maintext:
Suletud postipunktid avatakse valdade halduses olevates raamatukogudes samast kuupäevast - 1. novembrist. Poodides said punktid tegutseda veidi alla kahe aasta, kirjutas Meie Maa.
Saaremaa tarbijate ühistu juhatuse esimees Kalle Koov põhjendas punktide sulgemist sellega, et majanduslikult ei ole neid otstarbekas pidada. Lisaks ei läinud sideteenuse pakkumise süsteemid kokku kaupluste kassasüsteemiga. Seetõttu sai poodides postiteenuste eest maksta ainult sularahas.
Omniva kommunikatsioonispetsialist Mattias Kaiv ütles, et antud postipunktide puhul on partnerite muutus toimunud koostöös Saare TÜ ja kohaliku omavalitsuse esindajatega. «Mujal Eestis hetkel sarnaseid muudatusi plaanis ei ole,» lisas ta.
Coopi kommunikatsioonijuhi Martin Miido sõnul on nende kauplused sageli väiksemate piirkondade keskusteks. «Seetõttu oleme paljudes kauplustes lisaks põhitegevusele vahendanud ka postipunktide teenust,» ütles Miido. Ta lisas, et olenevalt piirkonnast on selle teenuse maht varieeruv, kuid mahtude kasvades peame arvestama sellega, et see ei hakkaks liigselt kaupluse põhitegevust mõjutama.
«Rääkides teistest piirkondadest, siis näiteks esmaspäeval avasime Pala AjaO kaupluses postipunkti ning sarnaseid avamisi on tulevikus veelgi tulemas. Seega ei ole üldist trendi või plaani, vaid kõik sõltub konkreetsest piirkonnast ja mahust,» rääkis kommunikatsioonijuht.

fasttext_language: et


description: Paldiski lõunasadamas hukkus eile tööõnnetuse tagajärjel sadamaoperaatori ESTEVE Terminal töötaja.

title: Paldiski lõunasadamas hukkus eile tööline


description: Külmade ilmade lähenemisega kasvab ka vajadus varuda talvist kütust. Tarbijakaitseamet annab nõu, kuidas toimida, kui sulle on talvekütuse pähe müüdud suvediislikütust.

title: Tasub teada: mida teha, kui kütusemüüja talvekütusega eksitab?

maintext:
Esimesed külmad käes: kas automootorit peaks enne sõitu soojendama?
Tavaliselt hakatakse auto peale rohkem mõtlema just külmade saabudes, see on ka loogiline, sest siis on auto sõiduks ettevalmistamisele kuluv aeg niikuinii suurem - tuleb puhastada lumest ning kraapida aknad jääst. Kas aga peaks enne sõitu laskma soojeneda ka automootoril?


description: «Proovige helistada Elisa kliendiinfosse (6600600). Minu hetke rekord muusika kuulamisel on 25 minutit. Kahe päeva peale kokku üle tunni aja ja ei ühtegi võimalust inimesega rääkida oma telefoni internetiseadmete probleemist. Lihtsalt ei suuda uskuda. Kuidas suurfirma saab seda endale lubada?» tahtis lugeja teada.

title: Lugeja küsib: miks on Elisa kliendiinfo kõnejärjekorrad nii pikad?


description: Tarbimisajastul on väga sage nähtus see, et suur hulk toitu jõuab külmkapis «parim enne» kuupäeva ületada, kui see ära süüakse.

title: Kas tasub süüa toitu pärast "parim enne" kuupäeva?

maintext:
Kuigi üsna suured toiduraiskajad on kaubandus, farmid ja tehased, langeb pea sama suur osa sellest süüst ka tavalistele inimestele, kes oma kodudes viskavad ära toitu, mille «parim enne» kuupäev on möödunud, kirjutab Huffington Post.
Enamikul toodetel on olemas «parim enne» ja «kõlblik kuni» kuupäev ning need võivad tarbijates tekitada segadust.
Approved Foodi looja Dan Cluderay müüb toitu, mis hakkab lähenema «parim enne» kuupäevale. «On terve generatsioon, kes usub, et «parim enne» ja «kõlblik kuni» tähendab ühte ja sama asja,» sõnas ta.
Toitumisteadlase Sophie Medlini sõnul märgib «parim enne» kuupäev ära, mis kuupäevani toode kvaliteetne on. «Toode on sama söögikõlblik ka pärast «parim enne» kuupäeva möödumist,» märkis ta. «Toote kvaliteet võib olla küll langenud, näiteks mõni toit, mis pidi olema krõbe, ei pruugi enam nii krõbe olla, kuid toodetel endal ei ole midagi viga.»
«Kõlblik kuni» kuupäev viitab Love Food Hate Waste organisatsiooni sõnul toidu turvalisusele. «Toodet võib süüa kuni selle kuupäevani, kuid pärast seda kuupäeva ei tohiks seda enam süüa isegi kui see lõhnab hästi ja näeb hea välja,» seisab organisatsiooni kodulehel.


description: Kätte on jõudnud taas aeg, kui linnapilti ilmuvad kollased kilekotid. Peenest ostukeskusest on saanud taas hulgimüügimeka.

title: Hullud päevad ajasid

maintext:
Parklas valitseb klassikaline hullude päevade kaos – keegi tuleb, keegi läheb, autod on pargitud ka sinna, kus nende koht pole. Toiduosakonna kõik kassad on avatud ja järjekorrad meenutavad õhtuid Prisma järjekorras.
Kolmanda korruse naisteosakonnas on raske liikuda. Poolteist tundi pärast avamist on Armani teksapükstest jäänud stangele rippuma vaid kaks paari. Natali (32) sõnul oli hommikupoole olukord veelgi hullem. «Praegu on normaalsem. Hommikul oli naisteosakonnas hullumaja, inimesed tahtsid üksteisest läbi kõndida.» Natali oli suurmüügile tulnud ettevalmistatult – kataloogist oli välja valitud veluurist dressid ja müts. «Muidu mulle väga ei meeldi selline suur rahvamass, aga kui ma mingit toodet väga tahan, siis tuleb tulla.» Olenemata suurest rahvamassist plaanib naine suurmüügile tagasi tulla. «Aga siis koos mehega, ta leidis ka endale midagi,» põhjendab ta.
Teisel korrusel asuv Estraveli pop-up-büroo ees haigutab tühjus, viiendale korrusele jõudes on aga reisihuvilisi rohkem. Üks klienditeenindaja nõustab noorpaari paketireiside kohta, teine klienditeenindaja tutvustab vanemale naisterahvale Kariibi mere kruiise.
Estarveli klienditeenindaja Reelika ütleb, et esimene reis, mis müüdi, oli Kiievisse. Seda, kas kõige populaarsem sihtkoht ka juba välja kujunenud on, ei oska naine öelda. «Oleme alles mõni tund lahti olnud,» põhjendab ta ning lisab, et inimesed on istunud juba järjekordades, et reisile saada. «Kuna meil müüvad lisaks sellele büroole siin ja ka teised Estraveli bürood, siis on seda kokkuvõtet (milline reis kõige populaarsem on – toim) raske teha. Minu arust müüme meie siin kõige rohkem lennupileteid, büroodes jällegi hästi palju puhkusereise,» leiab neiu. Kiievi lennupiletite populaarsus võib klienditeenindaja sõnul olla tingitud vene turistidest. «Nad armastavad Stockmanni ja hullusid päevasid, siis tõesti nad käivad ka hästi palju siin ostmas,» sõnab ta.


description: Majandus- ja taristuminister Kristen Michal saatis kooskõlastamisele liiklusseaduse eelnõu, millega muudetakse tehnoülevaatuse korda paindlikumaks.

title: Tehnoülevaatusel käimise kord muutub

maintext:
Liiklusseaduse eelnõuga muudetakse sõidukite korralisele, korduvale ja erakorralisele tehnoülevaatusele esitamise korda ning vabastatakse ainult väikesaartel kasutatavad sõidukid tehnoülevaatuse kohustusest.
Eelnõuga võimaldatakse sõidukit, millel esineb tehnoülevaatusel väiksemaid puudusi, kasutada veel kuni kaks kuud tingimusel, et sõidukil ei esine ohtlikke puudusi ning sellega ei teostata kommertsvedusid. Kui praegu kehtiva seaduse kohaselt tohib tehnoülevaatust mitteläbinud sõidukiga sõita vaid remondi- või parkimiskohta või ülevaatuspunkti, siis muudatuse tulemusel antakse sõiduki remontimiseks aega kuni kaks kuud ning tavapäraseid sõite võib samal ajal jätkata.
See lubab sõiduki kasutajatel leida sobiv remonditöökoda või tellida vajalikke varuosi ilma, et oleks vaja väiksemate puuduste korral koheselt sõiduki igapäevasest kasutamisest loobuda. Samuti võimaldatakse sõiduki kasutajal, kelle sõiduk on suunatud erakorralisele ülevaatusele, kasutada sõidukit liikluses kuni kolmkümmend päeva, kuid seda vaid juhul, kui sõiduk on liiklemiseks ohutu.
Esitamise kord
Muutub ka sõiduautode tehnoülevaatusele esitamise kord. Praegu kehtiva korra kohaselt tuleb sõiduauto esitada tehnoülevaatusele lähtuvalt sõiduki registreerimismärgi viimasest numbrist. Tuues sõiduki mõne kuu varem ülevaatusele, kehtib ülevaatus ikkagi kuni registreerimismärgi viimase numbriga määratud kuuni. Märtsikuu on number 1, november on 9 ning detsembrile viitab numbrimärgil 0.
Uue korra järgi saab sõidukiomanik ise valida, millal ta soovib sõiduki ülevaatusele esitada ja ülevaatuse perioodi hakatakse arvama esitamise kuust. See muudab ülevaatusele mineku mugavamaks neile, kes on ostnud sõiduki välisriigist. Välisriigist ostes peab autole ülevaatuse tegema registreerides ning numbrimärgi põhimõtte järgi võib juhtuda, et tuleb mõne kuu pärast uuesti minna.
Mugavam on ka neil, kes autot näiteks talvel ei kasuta aga kehtiva korra kohaselt peaks sõiduki tehnoülevaatuseks esitama talvekuudel. Alla kümne aasta vanused sõiduautod tuleb ka edaspidi esitada ülevaatusele iga kahe aasta järel ja üle kümne aasta vanused sõidukid igal aastal. Oma ülevaatuse kehtivust on võimalik mugavalt vaadata maanteeameti kodulehelt.
Tehnoülevaatuse kohustusest vabastatakse sõidukid, mida kasutatakse üksnes Eesti väikesaartel. Kehtestatud tehnonõuetele peab sõiduk aga endiselt vastama ning politseil on õigus seda kontrollida. Liiklustihedus väikesaartel on väga madal, mistõttu on risk õnnetusse sattuda sõiduki tehnilise seisukorra puuduste tõttu märksa madalam, kui tihedamalt asustatud piirkondades.
Samuti on väikesaartel oluliselt madalamad liikumiskiirused. Kuna väikesaartel puuduvad tehnoülevaatuspunktid, on väikesaartel sõidukite kontrollimine ka reaalsuses raskendatud. Liikudes tehnoülevaatuseta sõidukiga mandrile või suursaartele, tuleb aga esmajärgus külastada tehnoülevaatuspunkti.
Majandusministeerium töötas eelnõu välja koostöös Eesti tehnoülevaatajate liidu ja maanteeametiga.


description: Politsei- ja piirivalve amet annab oma Facebooki lehel teada, et alates reede pärastlõunast kuni esmaspäeva hommikuni võin mobiil-ID kasutamisel esineda tõrkeid.

title: Nädalavahetusel on mobiil-ID kasutamine raskendatud

maintext:
Lugeja küsib: miks on mobiil-ID toega SIM-kaardid otsas?
«30.07 2016 käisin Lõunakeskuse Tele2 esinduses. Klienditeenindaja teatas, et neil pole Mobiil-IDga SIM-kaarte. Tuleb alles nädala pärast. Kõigile on teada, et see teenus kogub järjest rohkem populaarsust. Sooviks teada, et kuidas ei suuda 2007. aastal loodud teenusega Tele2 kaasas käia. Mis põhjusel pole Tele2 tellinud varuga SIM-kaarte?» küsib lugeja.


description: Ehitusettevõtjale tasutud ettemaksust ilma jäänud naine ei saanud abi ka tarbijakaitsest, sest firma ei vastanud kummagi päringutele ega näi hoolivat ka musta nimekirja kandmisest.

title: Ehitusettevõtja jättis kliendi rahata ning ignoreeris tarbijakaitset

maintext:
«Sõlmisin Bogdan Basarabiga (ehitusettevõtte Fordecom OÜ juhatuse liige – toim.) töövõtulepingu tänavu märtsis fassaadi soojustamisele summas 2816 eurot. Tegin ettemaksu summas 1408 eurot ning aprilli alguses alustati vana fassaadi eemaldamisega. Töid tehti ühe kuu jooksul vaid mõned päevad paaril esimesel nädalal,» kirjeldas toimetuse poole pöördunud Monika.
75 ruutmeetri suurusel fassaadil, mis oli lepingu aluseks, tehti aga vaid kolmandik töömahust. Soojustustööd olid naise sõnul väga ebakvaliteetselt tehtud ning töömeestel puudusid selleks isegi kõige elementaarsemad töövahendid.
«Alltöövõtja kokkulepitud töötasu ei saanudki ja lõpetas alustatu päevapealt. Kontakti Bogdan Basarabiga pole alates aprilli kuu teisest poolest saanud, ta eirab kõiki minu palveid tagastada ettemaksuraha tegemata tööde eest,» kurtis Monika.
Ta on koos alltöövõtjaga tulutult püüdnud ettevõtjat taga ajada ning korra nendega kaubanduskeskuses kokku sattudes olevat mõlemad Fordecomi juhatuse liikmed kiirelt põgenenud. Fassaditööd jäid aga lõpetamata ning naine oli sunnitud koos elukaaslasega suve jooksul ise fassaadi soojustama, millega lõpetatakse veel tänagi.
Monika pöördus murega ka tarbijakaitseameti poole ning augustis viidi läbi tarbijavaidluste komisjoni istung, kus tehti otsus tema kasuks. Sellest aga suurt kasu pole seni olnud, sest ehitusettevõte ei tagastanud talle ettenähtud aja jooksul ettemaksu ning seepeale kandis tarbijakaitseamet firma musta nimekirja.
«Lepingujärgselt peab vaidluse lahendama kohus, aga nagu teada, on kohtutee vaevaline. Olen juba piisavalt kaua Basarabi taga ajanud ja see tundub lootusetu,» tõdes Monika.
Tarbijakaitseameti kommunikatsioonieksperdi Pille Kalda kinnitusel on Monika avalduse näol tegu ainukese kirjega, mis Fordecom OÜ osas tarbijavaidluste komisjonini on jõudnud.
Kalda tõdes, et komisjon on asja arutanud ning seejuures ei ole Fordecom OÜ omalt poolt selgitusi andnud ega ühelegi neile esitatud päringule vastanud.
«Kui kauplejal ja tarbijal on omavahel lahkhelid ning probleemide lahendamisel kokkuleppele ei jõuta, siis võib tarbija pöörduda avaldusega tarbijavaidluste komisjoni või tsiviilkohtumenetluse korras kohtusse,» märkis Kalda.
Tarbijavaidluste komisjoni otsus ei ole tema sõnul sundtäidetav, küll aga näitab senine praktika, et valdav osa otsustest saavad täidetud. Ettevõtjad, kes komisjoni otsust ei täida, kannab tarbijakaitseamet komisjoni otsuseid mittetäitvate ettevõtete musta nimekirja, mis on signaal tarbijatele, et teenust või kaupa ostes tasub kaaluda, kas selline partner on piisavalt usaldusväärne.
Fordecom OÜ Postimehe esitatud päringule ei vastanud.


description: Mitmed spordiklubid avavad uksed juba varahommikul ning pakuvad sel ajal enamasti soodsamat sissepääsu, et varajasi treenijaid ligi meelitada.

title: Hinnavõrdlus: kuhu saab kõige soodsamalt varavalges trenni minna

maintext:
Kuna MyFitnessil on Tallinnas ja üle Eesti enim spordiklubisid, on ühtlasi ka hommikuste treeningute valik seal kõige suurem – Tallinna klubidest leiab igal argipäeval vähemalt paar treeningut, mis algavad enne kella kaheksat. Samas vastavalt elukohale või treeningu eelistusele leiab võimalusi hommikul treenimiseks mujaltki.
MyFitnessi rühmatreeningute juhi Eva Ottase sõnul töötavad klubides varahommikused treeningud hästi, sest inimesed planeerivad oma aega nii, et õhtu oleks vaba ja saaks muid toiminguid teha. «Lisaks on see hea motivaator, sest õhtuti on alati rohkem vabandusi, miks mitte trenni minna.»
Varahommikuti pakutakse MyFitnessi klubides nii tempokamaid kui rahulikumaid treeninguid – valikus on BodyAttack, BodyPump, BodyBalance, Yoga, bodyART, ringtreeningud jõusaalis, TRX, Nike Training Club jne.
Igaühele oma
«Võiks öelda, et kõike eelistatakse võrdselt või siis igale treeningule oma inimesed, kes soovivad hommikuti just nii või naa treenida. Kuna enamikele on see ainus treening päevas, siis ei pea see olema ainult kergemat või rahulikumat sorti - hommikused treenijad soovivad samamoodi internsiivset treeningut,» rääkis Ottas.
RevalSpordi turundus- ja müügijuht Helen Partasjuk-Sootla sõnas, et enne kella üheksat algavates treeningutes käiakse kuidas kunagi - vahel on saalis 20 inimest, teine päev jällegi viis. Rohkem rahvast käib hommikuti jõusaalis ja veekeskuses. Populaarseim aeg treeninguteks ja ujumiseks on tema sõnul siiski kella 10-12 vahemik.
«Populaarsem on kella 10-12 aeg, sest paljud käivad lõuna ajal või enne tööd. Hommikuti külastab veekeskust ja vesiaeroobika treeninguid päris korralik arv inimesi. Tore on see, et hommikupoolikul käib treeningutel palju pensionäre, eriti naisi,» kirjeldas ta.
Viimsi Spa spordiklubi juhi Kersti Ojalille sõnul on sealsetel klientidel hommikuti samuti suurem huvi ujumise ja jõusaali vastu, mis lubab kliendil paremini oma aega planeerida.
«Hommikustest rühmatrennidest pakume varasematel kellaaegadel intensiivsemaid 30-minutilisi ekspress-treeninguid, milleks on Les Mills CXWORX® (kerelihaste treening) ja TRX®. Samuti hommikune Šhivananda jooga on hea häälestusega algavaks päevaks,» rääkis Ojalill.
Ta lisas, et treeningud algusega kell 10 ja 11 on juba intensiivsemad ning sobivad pigem inimestele, kellel on vabam töögraafik või vahetusega töö.
Hinnad varieeruvad suuresti
Kõige sagedamini pakuvad Tallinna spordiklubi hommikuti aktiivseid BodyPump trenne, mis annavad terveks päevaks energialaksu. Samas võivad rahulikemate trennide huvilised minna ka varahommikustesse joogatundidesse.
Soodsaimalt võib hommikuse paketi kuupääsme lunastada Zelluloosi spordiklubis, ent rühmatrenne leidub seal üsna vähe, pigem on klubi pühendunud jõusaalile. Kalleima hinna poolest eristub City Spa spordiklubi, mille kuukaardi maksumus (110 eurot) sisaldab nii rühmatreeninguid, jõusaalide, saunade ja basseini kasutust, kaht kinkekaarti aastas ning soodustusi valitud toodetelt ja hoolitsustelt.
Enamikes klubides jäävad kuukaartide hinnad siiski alla 50 euro ning selle eest saab käia jõusaalis, rühmatreeningutes ning mõnel puhul ka ujumas. Hommikupaketid kehtivad enamasti klubi avamisajast kuni kella 15 või 16ni ning nädalavahetuseti vabalt valitud ajal.
Spordiklubi Kõige varajasem treening* Proovitreening Korrapääse Kuukaart (hommikupakett) MyFitness 6.40 (BodyPump45, Viru) 3 eurot 13 eurot 35 eurot (Tallinn) RevalSport 7.30 BodyPump; BodyBalance - 9 eurot 45 eurot Arctic 7.20 BodyPump; Spin 3 eurot 13 eurot 49 eurot Kalev Spa 7.15 BodyPump; hommikujooga - alates 5,9 eurot 49 eurot Viimsi Spa 8.30 TRX30; Šivananda jooga 5 eurot alates 9 eurot 49 eurot GymLeco 8.30 Fitball&Stretching; Pilates/joogamix; Powerfit 3,5 eurot alates 6 eurot 34 eurot Sparta 7.30 PumpExpress; YogaFunc - alates 5 eurot 32 eurot Zelluloos 8.00 CrossCore45, ringtreening 2 eurot alates 6 eurot alates 25 eurot Tantsugeen 7.00 Ring jõutreening tasuta 10 eurot 50 eurot (piiramatu ajaga pakett; hommikupakett puudub) Meriton 8.30 BodyPump - alates 8 eurot 55 eurot Fittest 9.30 BodyPump, Pilates; FitDance tasuta 8 eurot 39 eurot Audentes 7.30 BodyPump 5 eurot 13 eurot 59 eurot City Spa 8.30 Wake up&be awesome - 23 eurot 110 eurot Golden Club 7.30 Core&tone; TRX45 5 eurot alates 15 eurot 57 eurot
*nimetatud aegadel ei toimu treeninguid igapäevaselt


description: Kui alustad töönädalale mõtlemist juba pühapäeval, siis oled ilmselt esmaspäeva hommikuti väsinum, pahuram ja osavõtmatum kui muidu. Tegelikult saab suhtumist esmaspäevadesse muuta – just neist võivad saada nädala kõige produktiivsemad tööpäevad.

title: Viis nõuannet, kuidas esmaspäevad talutavaks muuta

maintext:
Esmalt on oluline lahti mõtestada, mis täpsemalt vastumeelsust esmaspäevadesse tekitab, kirjutab CV Keskus. Tehtav töö? Ebaprofessionaalsed kolleegid? Tööülesanded? Kehv töökeskkond? Olles jõudnud põhjuse tuumani, on järgmiseks sammuks sellega tegelemine. Muutused ei pruugi toimuda üleöö, ent kui see teema maha vaikida, ei muutu kohe kindlasti midagi.
Valmistu esmaspäevaks juba reedel
Reedel võiksid võtta kokku nädalal tehtu ning lõpetada pooleliolevad projektid. Kuigi mõte keerleb juba eeloleva nädalavahetuse juures, tasub nädala sees edasi lükatud asjatoimetused võimalusel siiski reedel ära teha. Vastasel juhul hakkavad need pühapäeval vaevama ega lase puhkepäeva nautida. Produktiivne nädala lõpetamine mõjub hästi nii enesetundele kui võimaldab järgmist nädalat alustada värskelt lehelt. Soovitame juba reedel planeerida uue nädala kohtumisi, koosolekuid ja muid tegevusi – siis ei pea esmaspäeva hommikupoolikut planeerimisele kulutama ning saad motiveeritult kohe tegutsema asuda.
Keskendu positiivsele
Sageli keskendutakse pigem negatiivsetele emotsioonidele, prioritiseerimata tehtava töö positiivset külge – olgu selleks siis igakuine pangakontole ilmuv rahanumber, võimalus arendada enda oskusi või anda panus näiteks ühiskonna arengusse. Kas mõtiskled vahel, miks ja kuidas oled jõudnud just selle tööni, mida teed ning kas oled rahul ja õiges kohas? Võib-olla tasuks.
Alusta varakult
Kuigi võib tunduda ahvatlev hommikuti äratuskella muudkui edasi lükata ning viimasel hetkel lõpuks kiiruga uksest välja rutata, siis tegelikkuses on võidetud minutite hinnaks hoopis närvilisem ja pahuram olek. Iga hommik võiks alata pigem rahulikus tempos tööpäevaks valmistumisega, eriti oluline on see just esmaspäeviti. See, kuidas alustad esmaspäeva, mõjutab tegelikult tervet algavat nädalat. Miks mitte valmistada kosutav hommikusöök, juua värskelt jahvatatud aromaatset kohvi, teha hommikuvõimlemist või minna jooksma? Kui sellest saab harjumus, ei taha sa enam ükski hommik kiirustades ärgata.
Murra rutiini
Võitlemaks rusuva tundega, et nädalavahetus möödus taaskord kiirelt ning justkui ei saanudki miskit tehtud, tasub argirutiinist välja murda – miks mitte planeerida just esmaspäeva õhtuks teatrisseminek, turgutav massaaž või perekondlik kinoskäik? Tuju võib tõsta ka mõne uue riideeseme kandmise või uues söögikohas lõunatamisega.
Pane pühapäevale varakult punkt
Mis võiks olla parem algus uuele nädalale kui väljapuhanud keha ja vaim? Selle asemel, et pühapäevaõhtu veeta teleri ees pulti klõpsutades, tasub hoopiski tavapärasest veidi varem magama minna.


description: See, mida päeva jooksul sööd, ei mõjuta mitte ainult kehakaalu ja tervist, vaid ka kogu ärkveloleku aja produktiivsust.

title: 22 tervislikku snäkki, mida töölaua taga süüa

maintext:
Kõrge rasva- ja suhkrusisaldusega snäkid teevad meid uniseks ja vähendavad energiat, kirjutas Business Insider. Igavuse, ajapuuduse ja unisuse tõttu teevad inimesed tööpäeva jooksul toidu osas halbu otsuseid. Õnneks on olemas aga ka piisavalt kiireid ja tervislikke snäkivalikuid.
Mandlid
Need on võrreldes teiste pähklitega kõige kiudainerikkamad. Lisaks sisaldavad mandlid E-vitamiini ja kehale vajalikku rasva.
Madala rasvasisaldusega popkorn
See toit kustutab isu millegi soolase ja krõmpsuva järele ning on hea kiudainete allikas. Kui tahad tervislikuks jääda, hoia võiga töödeldud popkornist eemale.
Värsked puuviljad
Puuviljad pakatavad vitamiinidest ja mineraalidest ning need on head loodusliku suhkru allikad. Samuti tugevdavad puuviljad immuunsussüsteemi ja aitavad tööl paremini keskenduda.
Kuivad hommikuhelbed
Aju saab enamiku oma energiast glükoosist, mis on inimorganismi ainevahetuse jaoks üks olulisemaid suhkruid. Madala glükoosisisaldusega toidud, näiteks nagu täistera hommikuhelbed, annavad kehale glükoosi aeglaselt ja seetõttu on välistatud veresuhkru kõikumine. Stabiilne veresuhkur aitab ajul paremini keskenduda.
Kuivatatud puuviljad
Puuviljad on igal juhul hea variant, aga kui tahta väheke vaheldust, on hea mõte proovida kuivatatud varianti. Proovi kuivatatud banaane, õunu, aprikoose või rosinaid – need on magusad, nätsked, kõrge kaaliumi– ja kiudainesisaldusega.
Valgubatoonid
Nendega tuleb olla ka ettevaatlik, sest mõned batoonid pakatavad kaloreist. Vali see, mis annab vähem kui 200 kalorit ja mis sisaldab pähkleid ning puuvilju.
Maitsestatud riisiküpsised
Õhulised riisitooted on madala kalorisisaldusega ja neid on saada mitme erineva maitsega. Neid müüakse poodides nii magusal kui soolasel kujul, saad valida just sobiva hetketuju järgi.
Soolakringlid
Kuigi soolased, on nad madala rasvasisaldusega ja annavad just piisavalt süsivesikuid, et lõunani vastu pidada. Nende söömisel on rõhk sõnal «mõõdukus».
Avokaadod
Kui püüad alla saada oma kolesteroolitaset ja suurendada keha kaaliumi ning kiudainete taset, siis avokaado on selleks hea variant. Rohelist vilja saab süüa mitmel erineval moel, näiteks on hea sinna peale panna tomatit ja sibulat.
Külmutatud banaanid
Need on head rasvase ja süsivesikuterohke jäätise asendamisel. Keskmise suurusega banaan sisaldab glükoosikogust, mis annab ajule vastupidamist terve päeva.
Juustupulgad või kodujuust
Kui sul on töö juures külmkapp, siis on hea hoida käepärast need valguallikad, sest valk hoiab veresuhkrut stabiilsena ega tekita unisust.
Majoneesita tuunikalasalat
Tuunikala sisaldab omega-3 rasvhappeid, mis on teada-tuntud mõttetöö soodustajad. Salati tegemisel pea silmas, et kasutaksid majoneesi asemel Kreeka jogurtit või avokaadot.
Wasabi'ga kaetud pähklid
Need on ideaalsed soolase, krõbeda ja vürtsika isu leevenduseks. Ühtlasi sisaldavad wasabi-pähklid valke ja kiudaineid, mis annavad energiat ning takistavad veresuhkru langemist.
Köögiviljad ja hummus
Näiteks porganditest saad kõik toitained, mida vajad. Hummus ja kikerherned on heaks kaltsiumi, raua, valgu ning kiudainete allikaks.
Tomatimahl
Mõnikord, kui arvad, et oled näljane või suhkrupuuduses, võid sa tegelikult olla hoopis janune. Järgmine kord, kui selline tunne peale tuleb, proovi juua tomati- või juurviljamahla.
Lehtkapsa krõpsud
Kui otsid hamba alla midagi krõmpsuvat, siis lehtkapsa krõpsud on just sobivad oma madala kalorisisalduse ja kasulike toitainete poolest. Neid on lihtne ja kiire teha – määri lehed vähese oliiviõliga ning küpseta, kuni need on krõbedad.
Jogurt
Paljud jogurtid valmistatakse inimestele vajalikest bakteritest, mis on head seedimisele. Jogurt sisaldab probiootikume ning sageli ka valku, kaltsiumit, vitamiine, kaaliumit ja magneesiumit.
Sojaoad
Sojaoad on töölaua taga heaks snäkiks, sest need ei lõhna ega tee süües häält. Lisaks gluteenivabale koostisele ei sisalda sojaoad ka kolesterooli. Need on ka heaks valgu, raua ja kaltsiumi allikaks.
Keedumuna
Meeletult hea valgu allikas, ühtlasi kustutab muna ka näljatunde ning tasakaalustab veresuhkrut. Aga pea meeles, et muna eritab üsna tugevat lõhna – söö seda parem kontori kööginurgas.
Pähklivõiga õunad
Õun annab süsivesikuid ja kiudaineid ning pähklivõi tervislikke rasvu ja valke. See snäkk on maitsev ning aitab sind nii mõnegi tunni jagu edasi.
Mandlivõiga seller
Selleris endas on väga vähe kaloreid, nii et see on igati hea kaalukaotaja. Ühtlasi sisaldab see palju vitamiine ja kaltsiumit. Kui selle söömine sind väga ei veena, siis määri peale pähkli- või mandlivõid ning snäkk saab palju maitsvam.
Külmad grillitud köögiviljad
Kui sul jäi eelmisest õhtust üle grillitud köögivilju, siis võta need järgmine päev tööle kaasa. Parema maitse saavutamiseks lisage palsamiäädikat, aga mitte õli.


description: Viis reisifirmat ei täitnud õigeaegselt oma kohustusi tarbijakaitseameti ees, mistõttu lisas amet nad musta nimekirja. Tarbijatel tasub kaaluda, kas on mõistlik nende teenuseid kasutades reisida.

title: Tarbijakaitseamet lisas viis reisifirmat musta nimekirja

maintext:
Reisiettevõtjatel tuli 20. oktoobriks tarbijakaitseametile esitada aasta kolmanda kvartali pakettreiside kogumüügi aruanne, mis on vajalik tagatisraha vastavuse hindamiseks tarbijate ees võetud kohustustele, teatas amet. Viis reisifirmat ei esitanud aruannet ning amet kandis nad reisiettevõtete musta nimekirja.
Reisiettevõtetel on kohustus regulaarselt esitada aruandeid tarbijakaitseametile viimases kvartalis tehtud müükide kohta ning prognoosida järgmise kvartali müüke. Aruande esitamise kohustus oli 273 reisiettevõttel, ent 5 ettevõtet ei ole seda teinud.
Tarbijakaitseamet lisas seepärast musta nimekirja reisiettevõtted ASAP Travel OÜ, Astroleon OÜ, Miliam Travel OÜ, Cappelner Group OÜ ja Solar Tour OÜ.
Must nimekiri on abiks tarbijatele, kes soovivad enne reisi ostmist kontrollida firma usaldusväärsust. Tarbijakaitseametil ei ole võimalik hinnata nende ettevõtete tagatisraha vastavust, mistõttu on ametil õigus teavitada avalikkust ohu ennetamisest, ohukahtlusest, ohust või korrarikkumisest.
Aruanded on tarbijate majandushuvide kaitse oluline komponent, sest nende alusel kontrollitakse, kas firmade tagatissummad on piisavad või mitte. Tagatis on piisav sel juhul, kui tarbijate ees võetud kohustused on igal ajahetkel tagatissummaga kaetud.
Tagatisest kaetakse reisiettevõtja maksejõuetuse korral reisijate kojusõit ning tagastatakse tarbijatele ärajäänud reiside ettemaksud.


description: Hotellikülastuse hind ja mulje võib suuresti sõltuda sellest, kuidas sa endale toa broneerid ning kui hästi hotellitöötajatega läbi saad.

title: Saladused, mida hotellitöötajad külastajatele ei räägi

maintext:
Viisakus tasub ära. Hotelli administraator määrab selle, kes millise toa saab, vahendab Business Insider. Lisaks võib hotell pakkuda tasuta hüvesid, mida sa esialgu küsidagi ei oska. Kahtlemata pakutakse soodustusi, paremaid tube ja muid hüvesid neile külalistele, kes käituvad hotellitöötajaga viisakalt ja sõbralikult.
Parim aeg hotellikülastuseks on pühapäev. Pühapäevad on hotellides vaiksemad, sest suurem osa inimesi kirjutab end hommikul välja ning päeva jooksul suuri masse peale ei tule. Kui on valida, siis võiks eelistada kuu alguse pühapäevi, sest puhkajad on selleks ajaks juba läinud ning töö asjus reisijad pole veel laekunud. See tähendab, et hotellikülastajal on suurem võimalus parema toa saamiseks, sest väiksema nõudluse tõttu on lihtsalt suurem tubade valik.
Majutussaitidel tuba broneerides ei pruugi raha säästa. Hotellid eelistavad siiski otse tube müüa, kuna saitidele peavad nad maksma komisjonitasusid. Populaarsetele majutussaitidele pannakse tube müüki pigem seepärast, et vältida kesist täituvust. Kindlasti tasub hotelli helistada ja letihindu uurida, enne kui toa internetis broneerid.
Paljudele toateenijatele makstakse toa pealt. Paljudes riikides on levinud komme, et toateenija palk ei sõltu mitte töötundidest, vaid selle aja jooksul koristatud tubade arvust. See tähendab, et mida räpasem tuba on, seda kauem aega selle koristamine võtab ning ühtlasi väheneb ka võimalus lisarahaks. Seetõttu polegi ehk mõned hotellitoad piinlikult puhtad, vaid toateenija on toa kiirelt üle käinud ning kiirustanud järgmisesse. Suuresti sõltub seega toa puhtus ka toateenija kohusetundest.
Hotellil on head suhted kohaliku politseiga. Kuna hotellidest käib läbi palju ja värvikaid inimesi ning ööelugi on seal nädalavahetuseti kirev, peavad võimud aegajalt neid külastama. Üldiselt hoiavad hotellid nendega häid suhteid ning kindlasti hotellitöötaja ei kahtlegi politseisse helistamises, kui tegu on ohtliku olukorraga. Seetõttu tasub end hotelliski viisakalt üleval pidada.
Sa võid enese teadmata viibida samas hotellis koos kuulsusega. Paljud kuulsused eelistavad viimase vindi hotelli asemel väiksemat ja rahulikumat majutust. Kui nad seda ka teevad, siis eelistavad nad sisse hiilida öösel, mil liigub vähem rahvast ning on vähem tõenäoline teiste külaliste silma alla sattuda.
Hotellitoas leiduvatest klaasidest peaks hoiduma. Kui voodilinu vahetatakse iga külalise järelt, siis klaas või kohvitass tõenäoliselt vaid loputatakse puhtaks. Tegu võib olla ühe räpaseima esemega hotellitoas.


description: McDonald’s plaanib avada Vatikanis restorani. See on aga vihastanud kardinale.

title: McDonald'si plaan ärritab katoliku kirikut

maintext:
Uus restoran on plaanis avada Püha Peetruse väljaku kõrval, kirjutab The Local. Kardinalidele pole see mõte aga meeltmööda.
«See on pehmelt öeldes vale ja väärastunud otsus,» sõnas kardinal Elio Sgeccia. USA kiirtoidu restoraniketi avamine Püha Peetruse basiilikast paremale jääval väljakul on Sgeccia sõnul lugupidamatu arhitektuuri suhtes.
Üks vihane kardinal on kirjutanud paavst Franciscusele, et ta sekkuks äri otsusesse, mis tooks 30 000 eurot kuus Vatikani varakambritesse, kuid lärmi ja burgerihaisu hinnaga.
Paljud leiavad, et McDonald’si avamine tooks Vatikani turiste juurde, samas võib see tähendada ka kõrgemat terroriohtu.
Roomas Vatikanis asuv Püha Peetruse basiilika ehk Rooma Peetri kirik on tähtsaim katoliku usu pühakoda.


description: Ameerika tippkokk Anthony Bourdain tõi raadiosaates Marc Maroniga välja, et üks peamisi vigu toiduvalmistamises on grill-liha valesti küpsetamine.

title: Tippkokk: selle liigutusega tagad liha mahlakuse

maintext:
«Liha küpsetatakse liiga kõrgel kuumusel ning lisaks sellele torgitakse seda pidevalt, et näha, kas see on juba seest küps,» nimetas kokk, vahendab Business Insider.
Veel suurem viga olevat aga see, et kohe pärast grillilt või kasvõi pannilt tõstmist lõigatakse liha lahti ning hakatakse sööma.
Bourdain rõhutab, et parima lihatüki saamiseks tuleb see pärast küpsemist rahule jätta – nimelt lase sel veel 10-15 minutit kaane all seista, enne kui sööma hakkad. See ei pruugi tunduda oluline, kuid kokk tõdeb, et just see liigutus määrab liha kvaliteedi.
«Lase sel seista, sest sel ajal toimub jahtuva lihatüki sees mahlade ringlemine ning liha jääb pärast seda eriti mahlakas ja perfektne,» kinnitas ta.
Lihale veidi töötlemisaega andes ühtlustub ka selle temperatuur, sest kohe lahti lõigates on liha keskkoht tulikuum.


description: Saksa lehed kirjutavad, et tänavusuvine vilets ilm andis tugeva hoobi Prantsusmaa viinamarjasaagile, samas võimaldavat aga tänavune kesine saak teha väga head veini.

title: Mitte kõikjal Euroopas ei voola tänavu veinijõed

maintext:
Asjatundjate sõnul tõotab tänavune viinamarjasaak kvaliteetset veini, kirjutas Saarte Hääl. Kuna saak jäi aga paljudes maades kesiseks, siis on ka sellest toodetud veini kogus mõnevõrra väiksem kui varasematel aastatel.
Euroopa Komisjoni (EK) hinnangul toodavad Euroopa Liidu liikmesmaad tänavu ligikaudu 166 miljonit hektoliitrit veini, mis on neli protsenti vähem kui möödunud aastal ja üks protsent vähem kui viimase viie aasta keskmine näitaja. Tagasimineku peamine põhjus on viinamarjasaagi järsk langus Prantsumaal.


description: Öeldakse küll, et raamatut pole ilus selle kaane järgi hinnata. Sotsiaalmeedia profiilipilt võib sinu kohta aga nii mõndagi öelda.

title: Suurimad vead, mida teed sotsiaalmeedias profiilipilti valides

maintext:
Neid kaheksat viga vältides on sul palju tõenäolisem tööle saada, sest kui tööandja taustauuringut teeb, jõuab ta üsna tihti ka sinu profiilipildini, isegi kui konto ise pole avalik, kirjutas Business Insider.
Profiilipilt ei pea aga ainult sotsiaalmeedias olema. Samad reeglid kehtivad ka CV, firma kodulehel või e-mailis oleva pildi kohta.


description: Uues tarbijatele suunatud võrdlusportaalis Gaasihind.ee saab ülevaatlikult võrrelda gaasimüüjate pakettide hindu ja tingimusi.

title: Portaali abiga saab valida sobivaima gaasipakkuja

maintext:
Gaasihind.ee kalkulaatori abil on võimalik kõikide gaasimüüjate pakette näha võrreldaval ja täielikul kujul. Gaasimüüja valimiseks saab iga tarbija olulise info kiirelt ühest kohast ning jääb ära teenusepakkujatelt eraldi pakkumiste küsimine.
Gaasihind.ee käivitaja Kert Valbeti sõnul tuleb täna paljudele üllatusena, et gaasimüüjat saab üldse vahetada, kuigi see on tihti kiireim viis aastas isegi sadu eurosid kokku hoida.
«Kuna maagaasi müüjaid on turule tulnud mitu, siis otsustasime ka gaasipakettide võrdlusportaali avada. Gaasimüüjate paketid on täna küllaltki sarnased, samas hinnad erinevad kohati mitukümmend protsenti ning ka tingimused võivad erineda,» kirjeldas ta.
Valbet märkis, et gaasi puhul on enamasti tegemist muutuvate hindadega pakettidega, mis tähendab, et müüjatel on võimalik gaasihinda 30 päevase etteteatamisega muuta. Täna pakub aastaks fikseeritud paketti vaid Eesti Energia, mis on 15 protsenti kallim kui turu soodsaim gaasipakett. Soodsaimaks on tänase seisuga Alexela Energia pakett kodutarbijale.
Veebisaiti saab kasutada tasuta ja hetkel on võimalik võrrelda Eesti Gaasi, Eesti Energia, Alexela Energia, 220 Energia, Gaasienergia, Adven Eesti, Energate’i ja Tarbegaasi pakette. Keskkond on nii eesti- kui venekeelne. Gaasimüüja vahetamise protsess on lihtne ja sellega ei kaasne kulusid ega gaasitarne katkestusi. Enamasti lõpetab uus gaasimüüja vana lepingu tarbija eest ja müüja vahetus toimub kalendrikuu vahetumisel.
Gaasihind.ee kuulub Võrdle.ee võrdlusportaalide võrgustikku, kuhu kuuluvad veel elektripakettide võrdlusportaal Elektrihind.ee ning kasko- ja liikluskindlustuse võrdlusportaal Kindlustushind.ee.


description: Hommikuse supluse võib virk soovija Tallinnas ära teha kasvõi kell seitse hommikul, kuigi ujula esindajate sõnul jääb see pigem pensionäride pärusmaaks.

title: Ujulad kutsuvad inimesi enne kukke ja koitu suplema

maintext:
Nõmme ja Õismäe ujulates saab tavakülastaja päeva alustada juba kell seitse ning hommikust aegu kasutavad treeninguteks aktiivselt ka ujumisklubid ja lasteaiad.
Ujulaid haldava Tallinna Spordihalli direktori asetäitja Jana Ilvese sõnul on hommikune aeg alates kella seitsmest populaarne just nende hulgas, kes enne tööd tahavad trennis käia, kuid hommikupoolikut kasutavad aktiivselt ka eakamad inimesed. Linnale kuuluvate ujulate ühekorrapääse on valituist kõige soodsam, alates 3,5 eurost.
Veidi privaatsemaks hommikuujumiseks saab minna ka Tallinna Inglise Kolledži spordihoonesse, kuna administraatori Mari-Mai Koha väitel jääb seal varahommikuste püsiklientide arv 10-12 vahele. Suurem osa neist on täiskasvanud, kuid on ka pensionäre, samas noori ja õpilasi käib ujulas väga harva.
Koha lisas, et kuna spordihoone on avatud septembrist maini, on hooaja esimene ja viimane kuu pisut hõredam, kuid hommikustes külastustes on seda vähem märgata ning kasutatavus läbi hooaja on üsna ühesugune.
Nii Viimsi Spad kui Reval Sport veekeskust külastab hommikuti arvestatav hulk inimesi, kuna sel puhul on kliendil võimalik oma aega paremini planeerida ja päevale karastav start anda. Samas kipuvad veekeskuste ja saunade mõnusid hommikuti nautima samuti pigem vanemaealised kui noored.
«Saunakeskus on Viimsi Spa külastajatele avatud alates kella 09:30, kuid leil ei jää varasematel külastajatel võtmata, sest nii naiste kui meeste riietusruumides on kuumad leilisaunad alates kella seitsmest hommikul kuumaks köetud,» lisas Viimsi Spa spordiklubi juhataja Kersti Ojalill.
Hinnakiri


description: AS Tallink Grupp avas sel nädalal hiinakeelse laevapiletite broneerimiskeskkonna.

title: Tallink viis broneermiskeskkonnas sisse veel ühe suure muudatuse

maintext:
Ettevõte võttis juba mõned aastad tagasi aktiivselt sihikule Aasia turud ning hiinlased on 2016. aastaks Tallinki reisijate hulgas jõudnud kuue suurema rahvusgrupi hulka.
«Aasia on olnud kahtlemata üks atraktiivsemaid regioone ning huvi on osutunud mõlemapoolseks. Põhjamaad oma eripärase kultuuri, puhta looduse, tippdisaini ning rahvuskultuuriga on nii hiinlastele, korealastele kui ka jaapanlastele vägagi huvipakkuvaks osutunud. Hiinakeelne broneerimissüsteem annab nüüd suurele osale Aasiast tulevatele reisijatele võimaluse ise oma laevapiletid valida,» märkis AS-i Tallink Grupp müügi- ja turundusdirektor Margus Hunt.
Hiinast pärit reisijad on käesolevaks aastaks jõudnud Tallinki kuue suurema rahvusgrupi hulka, olles veel 2011. aastal 11. positsioonil. Aastatel 2012-2016 on hiinlaste osakaal Tallinki reisijate hulgas kasvanud kokku ligi 162 protsenti. Selleks, et Hiina päritolu suurt hulka reisijaid nende jaoks võõras keelekeskkonnas paremini teenindada, on ettevõte võtnud mitmetele laevadele tööle ka mandarinikeelseid töötajaid, seda eriti kõrghoojal.
Tallinki reisijate seas kümne suurema rahvuse hulka kuuluvad koduturgude Soome, Rootsi ja Baltimaade kodanike kõrval ka näiteks Lõuna-Korea kodanikud ning jaapanlased.


description: Lapselapsele nutitelefoni kinkinud vanaema hakkas saama hiigelarveid, kuigi järeltulija telefonile oli seatud limiit. Vanaema arvates telefonifirma lihtsalt ignoreeris limiiti, kuid firma kinnitusel ei saa nemad antud olukorras midagi teha.

title: Limiit oli 30 eurot, kuid arve tuli 180

maintext:
Suve algul kinkis Galina Mihhailova lapselapsele nutitelefoni ja et end ebameeldivust eest kaitsta sai telefonile peale pandud limiit 30 eurot, kirjutab Den za Dnjom. Kuu aega hiljem läks naise arvelt maha suur summa.
Selle avastas naine juhuslikult ja kõige ebasobivamal hetkel. «Läksin poodi piima-leiba ostma, aga mulle öeldakse, et teil pole kaardil raha. Ma elasin kolm nädalat tomatite ja kurke süües üle, isegi elektri eest jäin võlgu, kartsin, et see lülitatakse välja,» rääkis naine pisarad silmis.
Nii et juulis läks otsekorraldusega naise arvelt maha 185,48. Nagu hiljem selgus, kulutas lapselaps enamuse sellest rahast mobiilimängu sisese raha ostmisele. Telefoni kasutamisele seatud limiit lapselast ei takistanud. Ka järgmisel kuul tuli arve suur. Naine haaras rinnust, kui nägi augustikuu arvet - 163 eurot, millest 146,03 olid interneti kasutamise eest. Pensionär otsustas lapse telefoni viia teise firmasse ja lasi interneti välja lülitada, kuid ei saa siiani aru, miks Tele2 lasi lapsel kaks korda ületada telefoni kasutamisele seatud limiiti.
«Antud juhul lõi kliendi lapselaps endale Google Play e-poes konto ning hakkas sealt mobiiltelefoniga ostma mängudega seotud tasulisi sisuteenuseid. Täpsemalt mängis lapselaps mängu Growtopia ning sooritas seal mängusiseseid oste,» selgitas Tele2 pressiesindaja Egle Merbach. Selliste ostude puhul ei osta klient teenust mitte Tele2-lt, vaid otse teenusepakkuja ehk Google'i käest.
«Seega on Tele2 Google Play e-poest tehtud ostude puhul vaid arvelduse vahendaja ja antud juhul peaks klient ostude vaidlustamiseks võtma ise ühendust Google'ga,» soovitas Merbach. Tekkinud situatsiooni võib tema sõnul võrrelda olukorraga, kus lapselaps oleks saanud enda kätte vanaema pangakaardi ja ostnud selle eest poest näiteks videomängu. «Mängu tagastamiseks tuleks pöörduda sel juhul otse poe poole, mitte panga poole, mille väljastatud pangakaardiga ost sooritati, kuna pank on siinkohal ainult arvelduskanal,» ütles Merbach.
Ta lisas, et kliendile vastu tulles on Tele2 teda abistanud Google'ga suhtlemisel ja ostude eest raha tagasi palumisel. «Kuna suhtlemine Google'ga on aeganõudev, oleme heatahtlikkusest pakkunud kliendile erandkorras võimalust, et tagastame talle niikauaks ise vaidlustatud ostusumma, kui ta esitab meile vastavate ostude tõendid. Seega oleme antud kliendile enda poolt igakülgselt vastu tulnud ja teda abistanud,» ütles Merbach.
Ta soovitas klientidel olla Google Play-st tasuliste sisuteenuste tellimisel tähelepanelikud, sest Google ei ole kohustatud ostude eest raha tagastama, kuna kliendi tellitud teenused on juba tarbitud. Samamoodi, nagu arvutimängude pood ei ole kohustatud juba kasutatud arvutimängu tagasi võtma. «Kui vanaema soovib oma lapse oste Google Play e-poest lõplikult piirata, saab ta määrata parooli, mis on ostu sooritamiseks vajalik. Kui lapselaps parooli ei tea, ei ole võimalik ostu iseseisvalt sooritada,» rääkis Merbach.
Tele2 esindaja selgitas, et krediidilimiit on kehtestatud rahaline piirsumma, mille ületamisel võib Tele2 piirata kliendile teenuste osutamist. «Üldjuhul teavitame klienti limiidi täitumisest etteruttavalt 75 protsendi ning seejärel juba 100 protsendi täitumisel. Paraku ei toimu krediidilimiidi järgmine reaalajas,» tunnistas Tele2 pressiesindaja. Limiidi täitumist mõõdetakse kord 24 tunni jooksul, mistõttu on Tele2-l õigus jätkata krediidilimiidi ületamisel teenuste osutamist, kui limiidi ületamine toimub kahe limiidikontrolli vahepeal. Kehtestatud krediidilimiidi arvestusse ei lähe tasulised sisuteenused, näiteks Google Play vahendusel tehtud ostud. Ta lisas, et krediidilimiidi kehtestamine ei ole Tele2-s tasuline teenus.
Pressiesindaja sõnul on antud klient tellinud oma telefoniarved Tele2 iseteenindusse ning maksab Tele2 arveid internetipangas e-arve püsimakselepinguga, seega läheb igakuine telefoniarve tema kontolt otsekorraldusega maha. Arve suurusega saab inimene tutvuda nii iseteeninduses kui oma internetipangas.
Kuna ostjaks oli Galina lapselaps, siis andmed ostu kohta saadeti tema gmaili kontole. Ilmselt luiskas poiss mängu ostes oma vanuse kohta, sest muidu poleks ta saanu mängu endale soetada. Nüüd on vaja Google’le tõestada, et ostja on kõigest kümne aastane ja selleks kulub aega.


description: Elektrilevi testib lahendust, kus väiksemaid elektriliine hakatakse asendama hajaenergeetika lahendustega, mida jääb hooldama elektrifirma. Eeldatav kokkuhoid peaks tulema märkimisväärne.

title: Üksikute elamute liine tulevikus enam ei uuendata

maintext:
«Praegu on meie suureks väljakutseks see, et meie kliendid ei ole enam seal, kus on meie võrk – peaaegu igas kümnendas tarbimiskohas elektrit praktiliselt ei tarbita, kuid võrk on valmis ja seda tuleb hooldada,» selgitas efektiivsuse otsimise vajadust Elektrilevi juht Tarmo Mere. Ta lisas, et tuleviku elektrivõrk peaks olema praegusest kohanemisvõimelisem.
Mere sõnul võiks üheks kulusid optimeerivaks lahenduseks olla see, et näiteks üksikutele majapidamistele, kuhu jõuab elekter pika metsaliini kaudu, paigaldaks võrguettevõte tulevikus kuluka liiniuuenduse asemel kohaliku hajatootmisjaama koos generaatoriga. Võrguettevõtte ülesandeks jääks mõistagi ka kõik jaama käigushoidmise, hooldamise ja häirete kõrvaldamisega seonduv, just nagu see on tänagi võrguteenuse puhul.
«Sellised lahendused võivad koos kõikide hoolduskuludega osutuda teatud juhtudel elektrivõrgu uuendamisest mitu korda soodsamaks. Samuti ei ohustaks elektrivarustust sel juhul metsatrassil liinile kukkuvad puud,» lisas Mere. Tema sõnul on taolised lahendused paindlikud – kui täna näeme ulatuslikult tühjaks jäävaid tarbimiskohti, mille puhul elektriliine niivõrd paindlikult «ümber tõsta» ei saa, siis nii-öelda juhtmeta elektrijaotusteenuse puhul taolist takistust ei ole.
Hajaenergeetika lahendusi katsetab Elektrilevi neljas eri profiiliga tarbimiskohas: selgitatakse lahenduse sobivust ühtlaselt väikese tarbimise ja hooajalise tarbimisega majapidamistes ning katsetatakse ka lahenduse võimalikku ülempiiri lähtuvalt klientide tarbimismahtudest.
Katseprojektide kestuseks plaanitakse kolm aastat, et tuleksid välja tarbimise iseloomu, ilmastiku ja muud mõjud. Samuti peab lahenduste rakendamiseks läbi käima tehnilised ja juriidilised, seadusandlusega seotud aspektid. «Kiireid otsuseid siin teha ei saa – nii meie kui ka klient peavad olema veendunud, millistes tingimustes sellised lahendused sobivad,» rääkis Mere.
Tema sõnul tähendaksid praegu katsetatavad tehnilised lahendused jaotusvõrgule liinide uuendamisega võrreldes kokkuhoidu vähemalt 1,5 miljonit eurot. Uued lahendused aitaksid kaasa sellele, et võrguettevõte saab ka tulevikus võrku efektiivselt majandada ilma hajaasustuse väljakutsete tõttu võrgutasu tõstmata, samuti võidaks metsaliini klient vähesema elektrikatkestuste ohu tõttu.
«Esialgu katsetatavad tehnilised lahendused sobivad pigem väiksemale arvule majapidamistele, kuid kui need edukaks osutuvad, saame tulevikus selle pinnalt välja töötada mitmekesisemaid ja juba laialdasemalt kasutatavaid lahendusi,» lisas Mere. Ta lisas, et siis võib tekkida olukord, kus elektrivõrk ei ole tingimata mastide ja liinide katkematu ühendus, vaid eelkõige virtuaalsesse süsteemi ühendatud kogum, mis tagab kliendile stabiilse teenuse. «Just seetõttu räägime uute lahenduste puhul nii-öelda juhtmevabast võrguühendusest,» sõnas Mere.
Katseprojektide päikesejaamad ehitas riigihangetel edukaks osutunud OÜ Energogen.


description: Igaühel pole vajadust mahuka paketi järgi, mis sisaldab ohtralt telekanaleid ning kiiret internetti, vaid asja ajab ära ka soodsam ning väiksem pakett.

title: Vaata, kust saad soodsaima interneti ja telekanalite pakkumise

maintext:
Starmani toodete ja teenuste osakonna juhi Silver Soomre sõnul eelistavad väikseid pakette üldjuhul hinnatundlikumad kliendid ning kogu baasist moodustab see umbes viiendiku. Starmani klientide kõige levinum eelistus on L+L pakett, mis sisaldab 78 telekanalit ja internetti kiirusega 150 Mbit/s.
«Siin saab paralleeli tõmmata automaailmaga, kus igal margil on väiksed mudelid ja luksuslikud tipud, kuid kõige enam sõidab ringi just neid vahepealseid mudeleid,» tõi ta näite.
Starmani soodsaimast põhipaketist tegelikult veel soodsam ja suurema mahuga on ajutine Väike kombo pakett, mis sisaldab 45 telekanalit, internetti kiirusega 25 Mbit/s, TV Everywhere'i ja võrgusiseseid kõnesid. «Kombode pakkumine kehtib kindlasti kuni aasta lõpuni ning sealt edasi vaatame juba vastavalt turu nõudlusele ja vajadusele,» lisas Soomre.
Viasat pakub soodsaimat võimalust telekavaatamiseks ning internetis surfamiseks 24,99 euroga, kuhu lisandub digiboksi maksumus või rent.
«Viasat Hõbe on mõeldud televaatajale, kelle huvi telerivaatamise vastu on tagasihoidlikum kui näiteks Viasati teemant- või kuldpaketi omanikel. Teleteenuse paketiga Viasat Hõbe toome televaatajani kõik peamised eestikeelsed telekanalid, lastekanalid, tõsielukanalid, muusika ja meelelahutuskanalid, millest iga pereliige peaks leidma endale sobivaima,» rääkis Viasati avalike suhete juht Karin Laurima.
Ta kinnitas, et huvi tagasihoidlikuma paketi vastu on kindlasti olemas, sest inimesed on erinevad ning erinevad on ka telerivaatamisharjumused, millega püütakse arvestada.
Telia koduinterneti ja TV-paketi soodsaim lahendus maksab kliendile 21 eurot kuus – viis eurot kõige soodsama TV-paketi eest ning 16-eurose kuutasuga saab tellida internetiühenduse kiirusega 5/1, 10/2 või 10/10 Mbit/s.
«Koduinterneti kiiruse valikud sõltuvad tehnilistest võimalustest ehk sellest, milline on konkreetses piirkonnas ühendus (vaskühendus, VDSL tehnoloogia või optika),» täpsustas Telia meediasuhete juht Raigo Neudorf.
Soodne ei tähenda aga alati, et pakkumised on samaväärsed. Näiteks STV pakub peaaegu poole rohkem telekanaleid kui Starman, küll aga on Starmani internet poole kiirem, kuigi hind jääb neil üsna samasse vahemikku.
Lisaks ei nõua Starman ja Telia kaasaantavate seadmete eest renditasu, STV ja Viasati miinimumpaketi hinnale lisandub aga tasu ka seadmete kasutamise eest.
Teenusepakkuja Telekanalid Internet Mida veel sisaldab Hind Lisatasu eest saab: Starman 28 10/2 Mbit/s 48 h videolaenutus 17,98 eurot Ajamasin, salvestamisteenus, seriaali- ja filmivalik Telia 26 5/1, 10/2 või 10/10 Mbit/s Filmiriiul, kordusTV, FOXplay alates 21 eurot Salvestamine, Lastenurk, lisakanalite pakett, videolaenutus Viasat 41 Kuni 50/10 Mbit/s - 24,99 eurot (lisandub digiboksi maksumus või rent) Viaplay, salvestamisteenus, lisavaatajakoht, lisakanalid jm. STV 57 5/5 Mbit/s - 16 eurot (lisandub seadmete tasu) Lisakanalid ja lisavaatajakohad
*mobiilse interneti teenus koostöös Elisa ja Tele2-ga; võimalik jagada wifit kogu maja peale.


description: Hõrgust toidust annab märku ninasõõrmeid kõditav isuäratav lõhn. Kui enamikul on lihtne seda seost luua, siis kokana töötav Adam Cole varjas pikalt fakti, et juba sünnist saati on ta võimetu lõhna tundma.

title: Lõhnatajuta kokk varjas aastaid oma eripära

maintext:
Lõhnatundlikkuse puudumist põhjustab anosmia, vahendab Independent. Kuna aroomil on toidu maitsega oluline seos, siis üldjuhul seda haigust põdevad inimesed ei huvitu kuigivõrd toidust ja huvitavatest maitsekooslustest.
Olenemata eripärast on Cole töötanud koos tuntud kokkadega ning on peakokk Maple Block Meati liharestoranis Californias. Ta suudab oma sõnutsi eristada magusat, haput, soolast ja kibedat maitset ning on hiljuti avastanud enda jaoks ka paljuräägitud viienda maitse, umami. Küll aga on tal raskusi tugevalõhnaliste toiduainete, näiteks trühvlite, peterselli ja estragoni kasutamisel, mille puhul pidi ta olema ettevaatlik ning omandama nende käitlemise tehnikad.
Juba kokanduskooli õpetaja soovitas mehel oma haigust vaka all hoida, kuna sellega võib tulevikus töökoha saamisel probleeme tekkida. Cole’i murdumispunkt salatsemises jõudis kätte siis, kui ta pidi kokandussaate «Top Chef» võitja Michael Voltaggioga koos töötades lõhna järgi ära tundma halvaks läinud ribid.
«Tegu oli kallihinnaliste Wagyu ribidega, millest mõned olid halvaks läinud ja mõned mitte – ainuke viis vahet teha oli lõhna järgi. Ma ei serveeriks iial halvaks läinud toitu, kuid neid ei saanud ma ka lihtsalt minema visata,» kirjeldas Cole. Seega tuli tal üles tunnistada, mis teda vaevab.
Cole pole esimene ega viimane kokk, kes maitsetega kimpus on. 2007. aastal kaotas maitsetaju Ameerika kokk ning molekulaarse gastronoomia valdkonna esindaja Grant Achatz, kellel diagnoositi 4. staadiumis keelevähk.
«Haarasin soolatopsi ning raputasin soola otse oma keelele ning see maitses – ei, tegelikult tundus kui aeglaselt lahustuv liiv. Nii mu maitsemeel kaduski – ühel päeval oli see alles, teisel järsku täielikult kadunud,» kirjeldas Achatz toona.
Keemiaravi tulemusel õnnestus arstidel tippkokk siiski päästa ning maitsemeelgi taastus peagi. Vaatamata mõningatele kõrvalmõjudele naasis ta kööki õige pea.


description: «Kas Selverist riideid ostes enam kaupa kilekotti ei pakitagi, vaid müüja viskab riided suvaliselt letile? Laupäeval oli selline asi Peetri Selveris. Läksin infoletist küsima ja sealne teenindaja ütles, et neil on kilekotid küll, aga kassas neid tol hetkel ei olnud. Pärast laekus mulle info, et ei peagi pakkima kilekotti. Kas varsti ostan heeringat ka nii, et visatakse kätte ja pane kuhu tahad?» kurtis lugeja.

title: Lugeja küsib: kas Selver enam ostetud riideid kilekotti ei pakigi?

maintext:
Lugeja küsib: kui tihti poed ostulinte, toidukorve ja kärusid puhastavad?
«Surve kilekottide mittekasutamisele on kõigile arusaadav, kuid on kokkuleppeid, mis peaksid siis ka kehtima, et inimesed ei peaks kilekotte nii palju kasutama. Kas on kehtestatud, kui tihti poed peavad puhastama toidukorve ja kärusid ning kassalinte? Need on enamasti mustad ja sinna ilma kilekotita söögiasja panna eriti ei tahaks,» kirjutas lugeja.


description: Igal kolmapäeval istuvad tuhanded pered teleka ees lotopiletid käes ja loodavad, et õnn naeratab just neile.

title: Millise lotopiletiga on kõige suurem võimalus võita?

maintext:
Kui on midagi, mida eestlased armastavad sama palavalt nagu mälumänge, siis on see loto. Iga eestlane on vähemalt korra elus lotopileti ostnud, olgu see siis kiirloto või arvloterii.
Lotopileteid ostes ei tasuks siiski unustada põhitõde – mida suurem on võidusumma, seda väikesem on selle võidu tõenäosus. «Nii näiteks on Eurojackpoti peavõidu (10- 90 miljonit eurot) võitmise tõenäosus 1: 95 miljonile, Bingo Loto peavõidu võitmine (ca 350-450 tuhat eurot) aga oluliselt tõenäolisem - 1:1,7 miljonile,» kommenteeris Eesti Loto turundus-ja müügidirektor Annely Luikmel. Naine lisas, et Keno Loto peavõiduga (300 000 eurot) on võidu saamise tõenäosus veelgi suurem, lausa 1:800 000 mängijale.
Kuid olenemata väikestest võiduvõimalustest võidab siiski iga nädal keegi midagi. «Kokku võidetakse nelja arvloteriiga nädalas võite kokku ca 45 000 korral. Aastas on arvloteriide võite kokku ligi 2,5 miljonit, võitudena maksame välja ligi 20 miljoni eurot. Sellele lisandub veel ca 5 miljonit eurot kiirloteriidega saadud võite,» sõnas Luikmel.
10-14 korral aastat tuleb ka ette, mil võidusumma ületab 100 000 eurot. «Neist pooled on võidetud Bingo Lotoga, samas on nii Viking Lotto kui Eurojackpoti toonud sel aastal Eestisse juba pikisilmi oodatud miljonivõidud,» tõi Luikmel välja.
Kellele on võit olulisem kui võidusumma, tasub õnne proovida kiirloteriidel. «Suurima võiduvõimalusega toode Eestis hetkel on aga kinkimiseks mõeldud kiirloterii Kingiloos, kus võidab iga teine pilet. Ja suisa 40-l õnnelikul kingisaajal on võimalus võita selle tootega peavõit 1000 eurot,» sõnas naine.
Järgmise suurema lotovõidu võimalus on 90 miljoni euro suurune Eurojackpot (või 20 miljoni suurune 5+1 võidutaseme võit).


description: «Tekitab muret Talleggi-poolne tarbija eksitamine tooteinfoga. Toiduainete koostisest vähegi teadlik inimene saab aru, et kui toote kogumassist ligi 30 protsenti moodustab paneering, mis koosneb peamiselt nisu- ja rukkijahust, ei saa see sisaldada vaid ühe grammi ulatuses süsivesikuid. See võib tunduda tühisena, kuid inimesed, kes piiravad süsivesikute tarbimist (diabeetikud, LCHF jt dieetide harrastajad) on sellisest eksitamisest tugevalt mõjutatud,» kurtis lugeja.

title: Lugeja küsib: kas Tallegg eksitab tarbijaid tooteinfoga?

maintext:
Kleepuvad kanaviinerid pahandasid ostjat
Postimehele kirjutas lugeja, kes astus taas ämbrisse Talleggi kanaviineritega. «Vastik kleepuv kiht välispinnal, ebameeldiv maitse ja hamba all puder,» alustas ta kirjeldust.
Värske kanaliha pakendile lisandub oluline teave
Linnulihatootja Tallegg muutis värske kanaliha pakendit, et tarbijad saaksid toote etiketilt kontrollida, millisest Talleggi farmist ostetud kanalihatükk pärineb.
Linnuliha tarbimine püstitab rekordeid
Mullu ületas kanaliha tarbimine Eestis esmakordselt 24 kilogrammi piiri inimese kohta, kusjuures enim tarbitakse värsket kanafileed.
Talleggi munadest sai ajalugu
Mullu soomlastelt Talleggi munatootmise ostnud Taani ettevõte DAVA Foods lõpetas munade müümise Talleggi kaubamärgi all ning lubab investeerida Eestisse veel viis miljonit eurot.
Lugeja küsib: miks Tallegg kaaluga petab?
«Kaalusin Talleggi kanafileed enne sügavkülma panemist ja avastasin, et kolme 400 grammise paki peale kokku eksisteeris 50 grammi vähem liha. Miks Tallegg ostjaid kaaluga petab?» soovib lugeja teada.
Talleggi kana kõhus peitus roheline «üllatus»
Talleggi kana kõhus olnud roheline lisand osutus üllatavaks transpordivigastuseks, mis väidetavalt sööjale ohtu ei kujuta.
Talleggi snäkipakis peitus ebameeldiv üllatus
Poest Talleggi kanasnäkke ostnud inimest tabas halb üllatus, kui ta avastas pakendist hallitanud liha.
Lugeja küsib: kas hallitus sundis Talleggi kanasnäkkidest loobuma?
«Mõned nädalad tagasi lugesin kliendi kogemusest hallitanud kanalihast Talleggi kanasnäki pakist. Peale seda kadusid poelettidelt antud tooted ja siiamaani pole neid näinud. Endale väga meeldisid ja soovikski teada, kas tooted olid järjest nii halva kvaliteediga, et neid enam toota ega müüki panna ei saa, või miski muu põhjus selle taga?» küsib lugeja.
Lugeja küsib: miks suitsukanakoibi enam ühekaupa ei müüda?
«Panin hiljuti tähele, et Tallegg ei müü enam suitsukanakoibasid ühekaupa pakendis, vaid kahekaupa. Tahan teada, miks nii on ja miks ei võiks olla samaaegselt müügil nii ühe- kui kahekaupa pakendatud koivad?» uuris lugeja.


description: Tööinspektsioon kontrollis ööpäev läbi avatud tanklate teenindusjaamu ja vaid ühes ei avastatud ühtegi rikkumist.

title: Vaid ühes kontrollitud tanklas olid töötingimused täiesti korras

maintext:
Kontrolliti 12 ettevõtte 24 tanklat ja ühes ettevõttes ei avastatud ühtegi rikkumist, ülejäänud tanklates märkasid inspektorid mitmeid tegematajätmisi, teatas tööinspektsioon. Kokku tuvastati 60 erinevat rikkumist.
Suurimad kontrolli käigus tuvastatud probleemid said alguse puudulikust riskianalüüsist. «Nimelt oli sageli alahinnatud riske, mis seotud füüsilise koormusega ja vähese puhkamisvõimalusega,» ütles tööinspektsiooni peadirektori asetäitja Apo Oja. Samuti tuvastati vajakajäämisi töötajate tervise kontrolliga ja töötajate juhendamisega. Mitmel puhul tuli teha märkus liikumisteede korrasolu ja puhtuse kohta.
Parem oli olukord töötajate ohutuse tagamisel. Mitmes tanklas teenindati kliente öisel ajal vaid luugi kaudu, et paremini tagada töötajate turvalisus. Töötajad olid juhendatud tegutsemiseks häireolukorras. Kiireks abi kutsumiseks olid olemas ka paanikanupud. Samuti oli tööandja sõlminud lepingu turvafirmaga.


description: OECD hinnangul on suures osas inimeste majanduslikud oskused nõrgad ning tegu on sisuliselt globaalse probleemiga. Eesti paistab teiste riikide seas silma heade finantsteadmistega, kuid sageli ei osata neid siiski praktikas rakendada.

title: OECD uuring: eestlased jäävad rahaasjade planeerimises hätta

maintext:
Majanduskoostöö ja Arengu Organisatsiooni (OECD) rahvusvahelise finantskirjaoskuse võrdlusuuringu tulemustest selgub, et Eesti elanike finantsteadmised on head võrreldes teiste riikidega, kuid finantskäitumises need ei kajastu.
Eesti elanikel küll olemas baasteadmised finantsteenustest, kuid probleemiks on teadmistele mittevastav käitumine ja hoiakud rahaasjades. Kolmekümne riigi võrdluses olid Eesti elanikud finantsteadmistes kolmandal kohal, kuid finantskäitumises alles 24. kohal. Eestist tagapool on veel Ungari, Poola, Gruusia, Türgi ja Brasiilia. Parimad tulemused finantskäitumises olid Prantsusmaa elanikel.
Rahaasjade plaanerimise hoiakutes on Eesti elanikud 30 riigi arvestuses keskel ehk 14. kohal, parimad on Uus-Meremaa elanikud.
Uuring keskendus kolme valdkonna analüüsile ja võrdlusele: finantsteadmised ehk rahatarkus, finantskäitumine ja hoiakud pikaajalise rahaasjade planeerimise kohta. Rahatarkus on oskuste, teadmiste, hoiakute ja käitumiste kogum, mis on vajalik rahaasjades arukate otsuste tegemiseks ja oma pere majandusliku heaolu tagamiseks. Finantskirjaoskus on näiteks oskus koostada pere eelarvet, teadmised investeerimise põhitõdedest ning säästev ja vastutustundlik hoiak raha suhtes.
Tulemuste võrdluses selgus, et Eesti elanike finantsteadmised on võrreldes teiste riikidega head. Kolmekümne riigi elanike võrdluses on Eesti elanikud kolmandal kohal Hongkongi ja Lõuna-Korea järel. Eestile järgneb Soome neljandaga kohaga. Eesti elanikud ise hindasid oma rahatarkuse teadmisi riigi keskmisest tulemusest halvemaks – nende teadmised osutusid tegelikult hoopis paremaks.
Uuringu tulemused näitavad üldist vajadust finantskirjaoskuse edendamise järele. OECD finantskirjaoskuse raport soovitab Eestile otsida võimalusi ja lahendusi, mis mõjutavad ja parandavad eelkõige elanike finantskäitumist.
OECD rahvusvahelise finantskirjaoskuse võrdlusuuringus kasutati möödunud aastal Eestis läbiviidud ja avalikustatud uuringu tulemusi.


description: Kuigi järjepidevalt lisandub Tallinna ja Tartu vahele uusi bussireise ning Elrongi püüab sama liini teenindada pikimate rongidega, seisavad tippajal rongis ikka inimesed püsti ning bussipiletid müüakse kiirelt välja.

title: Karm reaalsus Tallinna-Tartu liinil: puupüsti täis rongid ja väljamüüdud bussid

maintext:
Elroni müügi- ja arendusjuhi Ronnie Kongo kinnitas, et populaarsed on eriti pühapäeva pärastlõunased rongid suunaga Tartust Tallinna poole, mistõttu teenindatakse liini ka kõige suuremate, neljavaguniliste rongidega. Siiski on inimesed ikka ja jälle Postimehele teada andnud, et rongid on sellegipoolest alai täis ning nii mõnedki inimesed peavad terve tee püsti seisma.
Ka hommikune kella 8.13 Tallinn-Tartu reis on Kongo sõnul alati olnud menukas, mistõttu lisatakse alates 11. detsembrist veel üks kiire ekspressühendus, mis väljub Tallinnast Tartu suunas kella 10 paiku.
«Oktoobris piirasid Elroni võimalusi saata Tallinn-Tartu liinile veelgi pikemaid ronge remonttöödest tingitud sõidugraafiku muudatused, mis ei võimalda koosseise kõige optimaalsemal moel kasutada, kui ka Ollepal õnnetusse sattunud rongi remonttööd,» tõdes Kongo.
Lihtne pole samas ka bussireisijatel, sest reisimiseks tippaegadel, milleks on reede ja pühapäeva õhtud, peab kindlasti bussipileti juba mitu päeva varem ette ostma.
Simple Expressi tegevjuhi Sven Suurraiu sõnul on Tallinn-Tartu liini reisijate hulk võrreldes aastataguse ajaga veidi kasvanud ning selle üheks põhjuseks peab ta bussiteenuse kvaliteedi tõusu. «Turule on tekkinud tugevad tooted nii hinnatundlikele klientidele kui ka äriklassi reisijale,» lisas ta.
Suurraidi kinnitusel sõltub busside täituvus Tallinn-Tartu liinil oluliselt nädalapäevast ja väljumise kellaajast. «Simple Express teeb iga päev kahe linna vahel 16 väljumist päevas, ent reedeti ja pühapäeviti on 18 väljumist, sest neil päevadel on reisijate maht eriti suur. Jälgime nõudlust liinil pidevalt ja oleme operatiivselt suunanud liinile lisabusse, et tippaegadel võimalikult palju reisijaid siiski bussikoha saaksid,» selgitas ta.
Lux Expressi müügijuht Sander Lõhmus tõdes samuti, et nõudlus on aina kasvamas, mistõttu on sel aastal avatud mitmeid uusi väljumisi.
«Tipptundidel ja nädalavahetustel oleme võimaluste piires liinile pannud sõitma ka lisabussid ning arvestavad just nende väljumistega, kus tekib kõige suurem nõudlus. Tegemist on Lux Expressi olemasolevate liinilubade alusel väljuvate bussidega, mis tähendab seda, et samal kellaajal väljub bussijaamast ühe bussi asemel kaks, kuid busside teekond ja sõidugraafik on samad,» rääkis Lõhmus.
Siiski tuleb märkida, et ka lisabusse pidevalt kasutada siiski ei saa, vaid seda tuleb teha võimaluste piires vabade busside olemasolul. Nii Lõhmus kui Suurraid soovitavad tingimata bussipiletid võimalikult vara eelmüügist ära osta ja eriti siis, kui sõidetakse suure nõudlusega ajal - näiteks reede õhtul või pühapäeval.
«Samas näeme, et vanast harjumusest ostetakse enamasti piletid eelkõige täistunni väljumistele, seevastu pooltundidel väljuvates bussides on vabu kohti rohkem ning seetõttu tasub ka neid bussipiletit ostes kindlasti kaaluda,» soovitas Lõhmus.


description: TS Laevad peab rääkimisi Saaremaa Laevakompaniiga parvlaeva Kõrgelaid prahtimiseks Hiiumaa liinile. Parvlaev Kõrgelaid loodetakse lisada Hiiumaa liinile alates neljapäevast, 20. oktoobrist.

title: TS Laevad loodab homsest Hiiumaa liinile lisada parvlaeva Kõrgelaid

maintext:
Lähiaja ilmaprognoosid ei luba olulist meretaseme tõusu ning lähipäevil on oodata ka tugevat tuult. Parvlaev Kõrgelaid loodetakse lisada liinile nii pea kui kokkulepped on saavutatud ja meeskond laevale saabunud, teatas TS Laevad.
Parvlaevad Regula ja St.Ola on sadamates ootel ja asuvad liinile niipea kui ilmastik seda võimaldab.
Seoses erakorraliselt pikaajaliselt püsinud madala meretasemega on laevaliiklus Rohuküla-Heltermaa liinil olnud häiritud ning laevaliiklust on valdavalt saanud teenindada vaid parvlaev Harilaid, mille mahutavus pole olnud piisav, et tagada ülevedu Hiiumaa liinil.
«TS Laevade esindajatega vestelnud meremeeste, aga ka sadamatöötajate sõnul on selle sügise ilmastikuolud Hiiumaaa liinil erakorralised just pikaajaliselt püsinud madala meretaseme osas. Sellel liinil töötanud inimesed ei mäleta, et sellist olukorda oleks olnud vähemalt viimase kahekümne aasta jooksul,» kirjutas TS Laevad pressiesindaja Sirle Arro.
Heltermaa sadamas lõpetati kolmapäeva õhtul piletimüük
TS Laevad lõpetas kolmapäeva õhtul kella 19 paiku piletimüügi Heltermaa-Rohuküla suunal, sest sõidukitest tekkinud järjekorra teenindamiseks on vaja vähemalt nelja reisi, milleks kulub vähemalt 12 tundi, teatas Tallinna Sadam.
Madala meretaseme tõttu häiritud laevaliikluse tagajärjel on Heltermaa sadamas ootel ligi 400 rajameetrit sõidukeid, teatas TS Laevade pressiesindaja Sirle Arro kella 19 paiku Postimehele.
Hiiumaa liini teenindab parvlaev Harilaid, mis võtab pardale kuni 100 rajameetrit sõidukeid ja teeb väljumisi Heltermaa sadamast orienteeruvalt iga nelja tunni järel.
«Palume Hiiumaalt mandrile sõita soovivatel inimestel oma plaanid ümber muuta,» teatas TS Laevad.
Järgmine parvlaeva Harilaid väljumine Rohukülast kell 20.05 ja Heltermaal orienteeruvalt kell 22.00.
TS Laevad palub Hiiumaa liinil sõita soovijatel jälgida operatiivset infot Praamid.ee veebilehel ja Facebookis.


description: Bussiettevõte Lux Express on tegemas kampaaniat koolivaheaja bussipiletite müügiks. Ehkki reeglite järgi tagastatakse vajadusel piletiraha 100-protsendiliselt, siis kampaaniapiletitele see ei kehti.

title: Lux Express kampaaniapiletite maksumust ei hüvita

maintext:
Kui kaks inimest sellest kampaaniast tuld võtavad - üks täiskasvanu ja üks koolilaps ehk ettevõtte keeli üks tavapilet, üks kampaaniapilet - ja otsustavad reisida näiteks edasi-tagasi ühest Eesti linnast teise, võivad nad plaanide muutumisel siiski pika ninaga jääda, kirjutas ERR.
Nimelt kampaaniapiletite maksumust ei tagastata. Seda aga piletite tagastamise peatükk ei maini, selleks tuleb jõuda kampaania reegliteni, milleni pahaaimamatu piletitagastaja ei pruugi jõuda, kui ta on juba saanud rahustava vastuse piletiraha täielikust tagastusest vastava peatüki all.


description: Soomlased toovad välismaalt aina enam  kaasa alkoholi ja peamiselt on tegu n-ö õlleralliga Eestist.

title: Soomlaste õlleralli Eestis kogub tuure

maintext:
Soome terviseameti andmetel on võrreldes 2015. aastaga välismaalt toodud alkoholi kogus kasvanud 14,1 protsenti, kirjutab Yle. Soome terviseameti uurija Thomas Karlssoni sõnul on kuue protsendi võrra kasvanud reisid Eestisse.
«Enamik alkoholist tuuakse jätkuvalt Eestist, kus see on märkimisväärselt odavam. Me teame, et reisijad tulevad koos alkoholiga ja seda tuuakse kaasa rohkem kui seni. Nii kasvab alkoholieksport igas mõttes,» rääkis Karlsson. Ameti statistika näitab, et eriti armastavad soomlased kaasa osta õlut. Mullu viidi Soome 58,7 miljonit liitrit õlut ja see kogus kasvas aastaga kümme protsenti.


description: 28. september loositi “Suure lotokolmapäeva” telesaates välja Bingo Loto jackpot summas 435 967 eurot.

title: Bingo loto suurvõit läheb maja remontimiseks

maintext:
Õnnelikuks võitjaks osutus internetist võidupileti ostnud Tartumaa proua, kes enda sõnul mängib lotot veebi vahendusel juba viimased paar-kolm aastat. Üldse on nüüdseks juba pensionipõlve pidav naine mänginud lotot iganädalaselt sestsaati, kui lotomängud turul on olnud.
Bingo jackpoti võit on naisele esimene suurem lotovõit. Siiani oli ta suurim võit 23 eurot, kuid teistele on naine enda sõnul alati rõõmustades kaasa elanud, kui suurtest võitudest kuulnud. Et lotoõnn just talle naeratas, sai naine teada loosimisele järgneval päeval meiliteavituse kaudu.
Võidust teavad naise täiskasvanud lapsed ja lapselapsed, keda ta võidurahaga kindlasti toetada plaanib. Samuti tahab ta teha korda juba ammu remontivajava kodumaja. Et ta raha niisama ära raiskaks, naine igatahes ei karda: «Ma olen eluaeg osanud rahaga ümberkäia».


description: Viimase aastakümne kiire tehnoloogiline areng on meie kodudes elektriseadmete arvu jõudsalt kasvatanud. Paraku on suur osa meie kodudest ehitatud ajal, mil elektriseadmete kasvubuumi ette ei nähtud.

title: Ülekoormatud pistikud põhjustavad tulekahjusid

maintext:
Lugeja küsib: miks elektrifirma võtab topelt käibemaksu?
«Tegin lahti oma elektriarve ja nägin oma imestuseks, et Imatra Elekter on võtnud topelt käibemaksu. Arvel on kirjas, et võrguteenuste eest on käibemaks 5.70 ja elektripaketi eest 2.98 ja siis on veel eraldi rida - kimplepingu arve ja jälle võetakse käibemaksu 8.68. See on sama hea, kui ma ostan poes ühest kassast ja siis teisest ning välja minnes pean veel ka kolmandas kassas maksma. Miks nii tehakse,» küsib Viimsi elanik.


description: «Otsisin oma lapselapsele Hansaposti e-poest kingitust ja märksõna peale mänguasjad kuvati mulle lisaks leludele ka kaupa, mis mida tuleks müüa sekspoes. Ma pole küll enam kuigi noor, aga ei ole normaalne, et imikulelude kõrval müüakse peenisesuurendajaid. Mis küll poes arus on, kui ta pakub korraga nii mänguasju kui seksilelusid?» küsib lugeja.

title: Lugeja küsib: miks pood peab peenisepumpa mänguasjaks?

maintext:
Vastab Hansaposti turundusjuht Timm Rannu.
Hansapost on Eesti suurima valiku ja käibega veebikaubamaja, mis müüb tõepoolest pea kõike alates murutraktorist ja külmikust kuni parfüümide ja raamatuteni.
Meie valikus on ka tuhandeid mänguasju erinevas vanuses lastele, mis kõik on leitavad laste alamenüüst, kus tooted on jagatud omakorda kategooriatesse, näiteks lauamängud, pusled, interaktiivsed mänguasjad.
Otsingusse trükitakse väga harva sõna mänguasjad, sest see annab ligi 4500 vastet suvalises järjekorras toodetest. Üldjuhul kasutatakse kas kategooriapõhist otsingut või kirjutatakse otsingureale konkreetne soov, näiteks Lego või Barbie.
Hansaposti valik mänguasju. / Lugeja foto
Seetõttu ilmselt polegi keegi varem meile sarnast muret kurtnud, sest laste kategooriast mänguasju otsides ühtegi täiskasvanute lelu ei leia. Viimased on paigutatud eraldi intiimtoodete kategooriasse. Müüme neid lihtsal põhjusel - kliendid soovivad osta. Tegu on populaarse tootegrupiga.
Nüüd, kus me teame, et eraldi intiimtoodete kategooriasse peidetud tooted võivad sattuda otsinguga ka laste silme ette, vaatame toodete märgistuse kriitilise pilguga üle. Vabandame ning täname murelikku vanaema, et ta probleemile tähelepanu juhtis!


description: Postimehe toimetusele kirjutas lugeja, kelle mure sarnanes eelmisel nädalavahetusel ilmunud Lotte mobiiltelefoni looga. Teenusepakkuja oli seekord Tele2.

title: Mobiiltelefonide mängud nöörivad lapsevanemaid

maintext:
Nimelt oli mees ostnud lapsele koolialguse puhul telefoni ning teinud lapsele lapsepaketi. Tele2 klienditeenindaja soovitas naisele sama telefoni, mis Telia esinduses Lotte telefoni nime kannab, ehk Huawey Ascend Y5. Küll aga unustas klienditeenindaja isale mainida, et telefon sisaldab tasulisi mänge.
«Kuna telefon oli ostetud seitsmeaastasele lapsele, soovisin paketti, mis oleks igas mõttes turvaline,» kirjutas lugeja. «Tele2 teenindaja soovitas mulle lastepaketti. Pakett on vormistatud minu nimele, olen ise Tele2 klient ajast, kui nad olid veel Q GSM.»
Mõni aeg hiljem tuleb poeg aga isa juurde murega, et ei saa enam välja helistada. «Umbes kolm nädalal hiljem ütleb mu poeg mulle, et talle tuli mingi imelik sõnum Tele2-lt ja ta ei saa aru sellest ning ta ei saa enam mulle helistada,» sõnas mees. «Telefon sai ostetud selleks, et koolitundide lõppedes saaks laps mulle helistada, et teaksin talle vastu tulla.»
Kui laps isale sõnumit näitas, siis seisis seal, et 60-eurone limiit on ületatud ja teenus piiratud kuni arve tasumiseni. Seda, et lastepaketil on limiit 60 eurot, ei olnud meest tema endi sõnul teavitatud. «Loomulikult oleksin selle oluliselt madalamaks võtnud,» toonitas ta.
Ühtlasi oli lapsevanem nördinud, et teda kui lapsevanemat ja numbri omanikku ei teavitatud, et limiit hakkab täis saama või on täis saanud. Ja kolmandana lisab ta, et teda ei teavitatud ka sellest, et numbrilt on tehtud tasulisi tehinguid. «Kuidas saab üldse lastepaketi puhul selline asi võimalik olla?» küsis lugeja.
Lähemalt uurides selgus, et laps on paarist mängust, mis tema telefonis olid, ostnud «mänguraha» mängusiseste lisade ostmiseks. «Seda tehes saatis mäng lihtsalt teenusepakkujale SMSi ja summa lisandus automaatselt telefoniarvele. Seejuures ei teavitatud kordagi mind kui lapsevanemat ja numbri omanikku, et laps soovib teha või on teinud tasulisi tehinguid, laps ise ei teadnud, et tegemist on päris raha eest tehinguga ja isegi mingit kinnitust või salasõna ei küsitud. Lihtsalt vajuta nuppu ja summa läheb ilma ühegi turvalisuseta ning numbri omaniku teadmata telefoniarvele otsa!» imestas mees.
Sama lugu oli juhtunud ka lugeja tuttavaga, kui ta teda mängude eest hoiatama hakkas. «Kuna mu tuttav ostis oma lapsele sama telefoni ja tegi sama Tele2 paketi, rääkisin talle kohe sellest, mis minuga juhtus. Selgus, et ka tema laps on mängude seest asju ostnud nii, et vanem ei tea seda, õnneks summa küll veidi üle 20 euro.»
Mees võttis ühendust Tele2 teenindusega. «Sain vastuseks lakoonilise copy-paste-teksti, et nemad on vaid teenuse vahendajad ega vastuta seetõttu selle eest,» sõnas mees ja lisab, et tegemist on lastepaketiga, kus tema sõnul peaks selline võimalus välistatud olema. Tele2 soovitas pöörduda teenusepakkuja MobiGW poole.
«Pöördusin sama kirjaga MobiGW poole. Neilt sain järjekordse copy-paste-vastuse, mis lükkab vastutuse ka neilt ära,» kirjaga lisas ta ka MobiGW vastuse, milles seisis, et MobiGW vastutab süsteemide tehnilise toimimise eest (seetõttu märgitakse ka mobiiliarvel maksete juurde MobiGW nimi), aga sisuteenuste pakkujad on (vastavalt lepingutele) vastutavad teenuste sisu, toimimise, korrektse hinnastamise jne eest.
«Ehk siis Tele2 lapsepaketis saab laps ilma vanema teadmata sooritada tasulisi toiminguid, mis ei küsi mingit kinnitust ega salasõna. Summa lihtsalt lisatakse Tele2 arvele,» märkis mees. «Lapsevanemat kui numbri omanikku ei teavitata ei tasulisest tehingust ega limiidi täitumisest. Tele2 ütleb, et see pole nende asi, nemad ainult vahendavad ja lükkavad vastutuse Mobi Solutions OÜ peale, kes omakorda ütleb, et nemad ka ei vastuta, sest vahendavad.»
Tele2 Eesti kommunikatsioonijuhi Egle Merbachi sõnul on ta samal teemal päringuid juba saanud. «Peame taas tõdema, et lapsevanemad ootavad mobiilioperaatorilt veidi liiga palju. Paraku lasub vastutus siiski lapsevanematel, kes peaksid teadvustama riske, mis lapsele telefoni ostmisega võivad kaasneda, ja kohusetundlikumalt jälgima, mida nende lapsed nutitelefonis teevad,» kommenteeris Merbach. «Üldiselt saame vaid kutsuda lapsevanemaid üles jälgima, mida nende lapsed nutitelefonis teevad.» Ta lisas, et samamoodi nagu vanemad peaksid oma lastele rääkima füüsilise (tasku)raha kulutamise põhimõtetest, tuleks lastega kokku leppida ka nutitelefoni kasutamise reeglid ja ostud, mida on lapsel telefoni vahendusel lubatud teha.
Miks aga laps siiski arveid teha sai? Merbachi sõnul erineb lastepakett tavapakettidest vaid selle poolest, et kõne hinnad on soodsamad ja laps saab ema, isa ning kahe sõbraga tasuta rääkida. «Lastepaketile kohandatav 60-eurone krediidilimiit on standardlimiit ning teavitused limiidi täitumisest saadetakse telefoninumbri kasutajale,» sõnas ta, lisades, et limiiti saab lapsevanem muuta lepingu vormistamisel, iseteeninduses või klienditeeninduse vahendusel.
Praegu saavad Tele2 kliendid piirata lapse teenuskasutust eritariifiliste kõneteenuste piiranguga, tasuliste sõnumite piiramise võimalust nad veel ei paku. «Oleme arendamas välja täiendavaid teenuseid, mis aitavad lapsevanematel laste oste nutitelefonis piirata, kuna näeme vajadust sellise teenuse järele,» sõnas Merbach.


description: Tuttav olukord: tööintervjuu lõppedes küsib potentsiaalne tööandja, kas sul on kokkuvõtteks veel küsimusi. See on mõeldud pigem formaalsusena, kuid ühtlasi on see võimalus jätta meeldejääv mulje ning kohtumisel otsad kokku tõmmata.

title: Oluline küsimus, mida tööintervjuu lõpus küsida

maintext:
On tähelepanuväärne, kui suudad seda võimalust kasutade ja mõne asjaliku küsimuse esitada. Tavaliselt küsivad kandidaadid küsimusi intervjuu jooksul ning unustavad lõppsõna, mistõttu annab see sulle šansse juurde, vahendab Muse.
Näiteks on hea lõplik küsimus selline: «Tahtsin veel teada, milline on olnud seni teie tähtsaim moment või kogemus selles ettevõttes?» Tegu on lihtsa küsimusega, mis näitab sinu huvi ettevõtte vastu, kuid samal ajal annab sulle olulist infot seal kehtivate väärtuste kohta.
Nimelt on selle plussiks see, et tööandja vastusest saad välja lugeda, milliseid kogemusi ja hetki ta väärtustab. See annab ka märku, millised võiksid olla sinu töösuhted antud firmas. Kui ta jääb vastusega hätta, võib see viidata sellele, et ta kas ei huvitu väga oma töötajate ja ettevõtte käekäigust või ei olegi tal olulisi saavutusi ette näidata.
Tõenäoliselt ei taha keegi minna tööle ettevõttesse, kus töötajaid ei väärtustata, ei toetata nende arengut või kus juhatuse liikmete prioriteedid on kahtlustäratavad.
Seega kui järgmisel korral käid tööintervjuul, anna sellele küsimusele enne lahkumist võimalus, sest see võib ainult kasuks tulla.


description: Keskkonnaministeerium loobus plastikust kandekottidele miinimuhinna kehtestamise plaanist, kuid alates 2019. aastast on kavas keelata õhukeste ja eriti õhukeste kilekottide tasuta jagamine.

title: Riik loobus kilekottidele miinimumhinna kehtestamisest

maintext:
«Võrreldes eelmise, kooskõlastusringi läbinud versiooniga, on eelnõust välja jäetud plastkandekottidele miinimumhinna kehtestamine, kuna seda peeti liigseks sekkumiseks turumajanduse toimimise reeglitesse,» rääkis keskkonnaminister Marko Pomerants. «Tore, ei sekku liigselt ja selle asemel sõnastasime põhimõtte, et õhukesi ja eriti õhukesi plastkandekotte ei või tasuta anda.»
Pomerantsi kinnitusel ei puuduta õhukeste kilekottide jagamise keeld hügieeni otstarbel ja lahtise kauba pakendamiseks mõeldud kilekotte. Küll tuleb kauplustel hakata tarbijale pakkuma õhukestele plastkandekottidele alternatiivseid võimalusi.
Euroopa direktiiv seab kilekottide tarbimise vähendamiseks sihtarvud: 2019. aasta 31. detsembriks peab tarbimine olema alla 90 ning 2025. aasta 31. detsembriks alla 40 õhukese plastkandekoti inimese kohta aastas.
2015. aastal läbi viidud uuringu andmetel kasutab Eesti elanik aastas kuni 200 õhukest plastkandekotti (õhemad kui 50 mikronit) ja neist 160 on eriti õhukesed plastkandekotid (õhemad kui 15 mikronit, nn puuviljakotid).
Keskkonnaminister Marko Pomerants sõnas, et tunnustab kõiki neid, kes on juba vabatahtlikult kas kassade lõpust kilekotirullid ära korjanud või kilekotid sootuks näiteks paberkottide vastu vahetanud.


description: On sinul või mõnel su tuttaval reisikohver kaduma läinud? Tõenäoliselt oled mõelnud, kuhu leiavad sellised kohvrid tee. Üks võimalus oma kadunud asjadega taaskohtumiseks on minna Ameerikasse.

title: Kadunud pagasite poest leiab nii madusid kui pulmakleite

maintext:
Ameerika ühendriikides Alabama osariigis toimib juba kümneid aastat pood, mis müüb omanikuta jäänud kohvreid ja nende sisu - üleüldse kõike, mis inimesed on endaga reisile kaasa plaaninud võtta või suveniiriks koju tuua, kirjutas Business Insider.
Scottsboro linnas asuv Unclaimed Baggage Center (UBC) laiub rohkem kui 3700 ruutmeetrisel pinnal ja seal müüakse asju, mis maha jäetud just Ameerika pinnale.
Pood sai alguse 1970. aastal, kui ettevõtliku meelega kindlustuse müüjal tuli idee maha müüa kohver, mis oli jäetud Washingtoni bussijaama. Nii alustas ta bussijaamadest kohvrite-kottide kokkuostmist ning müüs neid paaril päeval nädalas välja pandud laudadel.
Bussijaamade pagasite juurest liikus mees edasi lennujaamadesse ning oma kodulinna tagasikolides saigi UBC alguse. Poe brändijuhi sõnul ükskõik mis hetkel poodi tulles müügis rohkem kui miljon eset.
Igapäevaselt tuleb poodi juurde 7000 asja, mis on üsna muljetavaldav number, arvestades seda, et tõenäosus kohvri kaduma minekuks on vaid kaks protsenti. Lennujaamad lihtsalt ei ürita su kohvri eest suurt raha teenida, vaid teevad kõik, et see omanikuni tagasi toimetada, seepärast ongi lõplikult omaniku kaotanud kohvrid üsna haruldased.
Pärast 90 päeva otsimist kuulub kohver lennujaamale, ilmselt oled selleks ajaks saanud ka mingi kompensatsiooni. Pärast kolme kuud ongi võimalus UBC-l ja teistel taoliselt kohver endale osta. Sarnaselt toimuvad süsteemid ka rongi- ja bussijaamas, autorendi firmades ning saadetistega.
Kui mõtled, et kuidas nii haruldaselt kaduvate reisikohvrite sisuga terve poe ära täita saab, siis tegelikult koguneb põhiosa kaubast hoopiski maha jäetud kaasaskantavast pagasist. Kui äraantava pagasi eest vastutab lennujaam, siis kaasaskantava pagasi eest ainult inimene ise ja sel puhul pole lennujaamal kohustust omanikku otsida.
Sorteerimine
Pagasi saabudes vaadatakse selle sisu põhjalikult üle. Otsustatakse, mis on müügiks, mis visatakse ära ning mis kuulub annetamisele. Nii riided kui ehted ja muu pudipadi puhastatakse ja seatakse lettidele. Elektroonikagi läbib põhjaliku puhastuse, nii et sinu reisifotod ei satuks valedesse kätesse.
Kõik hinnad on tegelikust väärtusest 20-50 protsenti madalamad. Seega näiteks kihlasõrmuse saaks UBC-st päris hea hinnaga. Üks mees ostis näiteks 50 euro eest maali ja sai alles hiljem teada, et see oli väärt 20 000. Üks naine aga leidis poest üles saapad, mis tal endal olid kunagi kaduma läinud, saabaste sisse kirjutatud nimi andis sellest märku.
Pood on kõige veidramatest asjadest teinud ka muuseumi, mille hulka kuulub kuuemeetrise muinasjutu tegelase kuju, McDonald'si kuldne M-kujutis, lõgismadu, 50 vaakumisse pakendatud konna, täiskomplektne soomusrüü, graveeritud hauakivi ja 4000 aasta vanune mumifitseeritud kotkas.
Loomulikult on leidude hulgas ka uhkeid asju nagu Paul McCartney autogrammiga jakk, Versace'i õhtukleit, Vera Wangi pulmakleidid, plaatinast Rolexi kell ja 5,8-karaatine teemantkäevõru, mis peidetud soki sisse.
See kõik teebki poest niivõrd erilise koha, sest sealt ei leia jama, millest inimesed on tahtnud lahti saada, vaid just selle, mis on neile kõige olulisem ning mille nad on plaaninud reisile kaasa võtta või reisilt koju viia.
Vaata pilte poest ja selle kaubast siit.


description: Nädalavahetus on küll mõnus aeg puhkamiseks, kuid liiga laisaks ei tasu ka jääda. Kui sa ei tunne end uuel töönädalal puhanuna ning oled kimpus unetusega, teed tõenäoliselt puhkamiseks ettenähtud ajal midagi valesti.

title: Nädalavahetuse harjumused, mis rikuvad uue töönädala

maintext:
Sa magad liiga kaua. Nii nagu võib liiga vähe magada, võib ka magamisega liialdada, vahendab Independent. Rootsi Karolinska instituudi teadurite sõnul häirib nädalavahetuse ebaregulaarne unetsükkel und ka tuleval töönädalal. Kui magad nädalavahetusel lõunani ja teed lisaks veel uinakuid, ei jää sa uniseks ilmselt ka tavapärasel magamamineku kellaajal. See ei tähenda küll, et nädalavahetusel ei tohiks kauem magada. Püüa hoida oma ärkamise aega tunni aja vältel sellest kellaajast, mil ärkad tööpäeva hommikuti. Vastasel juhul on oht, et ajad oma unetsükli sassi.
Sa jood liialt alkoholi. Kuigi võib näida, et alkoholi tarvitades tuleb uni kiiremini, ei ole see siiski kvaliteetne. Ka alkoholitarvitamine häirib nii unetsüklit kui päevasel ajal ärkvelolekut. Ilmselge lahendus on juua vähem või üldse mitte. Kui oled harjunud siiski õhtuti paar pokaali veini jooma, siis säti selle aeg selliselt, et kehal oleks aega alkoholi paar tundi enne magamaminekut töödelda.
Sa ei tee trenni. On palju vaieldud, kas mõistlikum on treenida hommikul või õhtul. Peaasi on siiski, et üldse seda teed ja kehaliselt aktiivne oled, sest ka see mõjutab und. Kuigi nädalavahetuseti võib olla kiusatus trennist loobuda ja puhata, tasuks kehale siiski regulaarselt koormust anda. Tee kasvõi kümme minutit hommikuvõimlemist või mõned rahustavad joogaharjutused enne magamaminekut.
Sa vaatad liialt telerit. Mugav on diivanil vedeleda ja tundide kaupa sarju vahtida. Nii oled aga staatilises olekus ning su aju on kogu aeg ergas. See teeb aga raskeks aju «väljalülitamise», kui käes on magamaminekuaeg. Päeva jooksul on mõistlik olla aktiivne ning õhtuti anda kehale ja ajule puhkust kunstlikust valgusest, et uni tuleks kiiremini ja parem.


description: «Tööandja soovib, et teeksin ületunnitööd. Mis tingimustel seda nõuda saab ning kuidas ületunnitööd hüvitatakse? Meie töö on graafiku alusel - kas üldse tohib keset kuud graafikut muuta?» tunneb lugeja huvi.

title: Lugeja küsib: mida peaks teadma ületunnitöö kohta?

maintext:
Vastab tööinspektsiooni nõustamisjurist Galina Kreintzberg.
Tööandja ja töötaja võivad kokku leppida selles, et töötaja teeb ületunnitööd. Töölepingu seadus ütleb, et ületunnitööd võib nõuda ainult erandjuhtudel, kui see on vajalik ettenägematutel asjaoludel. Sellised juhud on näiteks kahju ärahoidmine või kui vahetustega tööl ei ilmu töötaja tööle õigel ajal ja töö tegemine ei tohi katkeda.
Kui tööaega arvestatakse summaarselt, on ületunnitöö kõik see, mis ületab arvestusperioodi lõpuks kokkulepitud tööaega. Tööandja hüvitab ületunnitöö tasulise vaba ajaga, mis peab olema sama pikk, kui oli ületunnitöö. Seda juhul, kui pole kokku lepitud, et ületunnitöö hüvitatakse rahas. Sel juhul maksab tööandja töötajale 1,5-kordset töötasu. Töötasu alammäär ei tohi sisaldada ületunnitöö tasu.
Ületunnitöö tegemist ei tohi nõuda alaealiselt, kellele on see keelatud; rasedalt ja töötajalt, kellel on õigus rasedus- ja sünnituspuhkusele. Siiski tuleb ka teistel juhtudel alati kaaluda, kas töötaja suudab ületunnitööd oma tervise tõttu teha. Tööaja piirangute eesmärk on kaitsta töötaja tervist ja ohutust ning piisav puhkeaeg aitab säilitada töövõimet ja taastada tööjõudu. Rahvusvahelise praktika järgi peetakse mõistlikuks ületunnitöö hüvitamist täiendava vaba aja andmisega.
Mis puudutab graafiku muutmist, siis töölepingus kokku lepitut saab muuta ainult poolte kokkuleppel. Kui kokkulepet ei saavutata, näiteks töötaja ei soovi graafikut muuta, jätkub kõik nii, nagu algselt lepingus kokku lepiti.
Kuigi seadus ei ütle, kuidas ja millal tuleb graafik töötajale teatavaks teha, peaks see olema kinnitatud ikkagi enne teatud töötamise perioodi. Hilisemad muudatused eeldavad juba poolte vahelist kokkulepet.
Graafiku mõte on see, et töötajal oleks võimalik planeerida oma aega ja isiklikku elu. Seega ei ole korrektne ega hea usuga kooskõlas, kui tööandja ühepoolselt muudab kuu keskel graafikut. Graafikut saab ühepoolselt muuta üksnes hädavajadusel, näiteks kui töötaja äkitselt haigestub.
Paaripäevane etteteatamine muudatustest ei ole heauskne ja mõlema poole huve arvestav, kuna see eeldab, et töötaja peaks olema kohe valmis oma elu ümber planeerima. Töö planeerimine on tööandja kohustus. Nii ei saa käsitleda töölepingu rikkumisena olukorda, kus töötaja pole selgelt nõustunud graafiku muutmisega keset kuud ning ei saa talle süüks panna seda, et ta ei tule tööle muudetud graafikuga ettenähtud päeval.
Küll on rikkumine see, kus töötaja ei ole graafiku muudatusega nõus, kuid ei anna sellest tööandjale teada ning ei ilmu tööle. Seega tuleb alati kohe tööandjale teada anda, kas muudetud graafik on teile vastuvõetav.


description: Septembris lõpetasid Euronicsi kauplused kilekottide väljastamise klientidele ning edaspidi on kõigil võimalik oma oste kanda korduvkasutatavates ostukottides või loodussõbralikes paberkottides.

title: Elektroonikapood loobus täielikult kilekottidest

maintext:
«Oleme võtnud sihiks oma ettevõtte ökoloogilist jalajälge järk-järgult vähendada ning kilekottide kaotamine Euronicsi kaupluste kassadest aitab seda eesmärki kahtlemata saavutada,» selgitas Euronicsi jaekaubanduse- ja turundusdirektor Veiko Poolgas. «Usume ja loodame, et kliendid jagavad meiega samu väärtusi ning ostukott leiab hiljem praktilist kasutust ka näiteks toidupoes, turul või mujal majapidamises,» lisas Poolgas.
Vastavalt Euroopa Liidu pakendi- ja pakendijäätmete direktiivile on alates 2018. aastast keelatud tarbijale kaupade müügikohas tasuta õhukeste kilekottide jagamine. Uuringute andmeil võtab iga Euroopa Liidu kodanik aastas kasutusele aga ligemale 200 plastikkandekotti, mille hulka kuuluvad nii õhukesed kui ka paksud kilekotid.


description: Töö otsijatel on kujunenud arusaam, et tööintervjuul tuleb vastata intervjueeritava küsimusele väga täpselt, tegelikult on selline käitumine vale.

title: Kuidas vältida seda üht tööintervjuul sagedasti tehtavat viga?

maintext:
Sa ei ole seal ainult selleks, et küsimustele vastata, kirjutas Business Insider. Tööintervjuu eesmärk on edasi anda oma sõnumit. Näiteks, kui keegi ütleb, et sa räägiksid endast, siis ei mõelda selle all kindlasti, et alustaksid jutustamist oma lapsepõlvest või kooliteest. Paljud inimesed hakkavad just pärast sellist küsimust oma elulugu ümber jutustama.
Elulugu ei huvita kedagi. Mis nad tegelikult teada tahavad on see, et miks peaks tööandja valima just sinu 30 kandidaadi hulgast. Seepärast ole juba varasemalt välja mõelnud mõned lood, mis seostuksid just uue töökohaga.
Kui järgmine kord soovitatakse endast rääkida, siis ütle näiteks, et oled eluaeg huvitunud tehnoloogiast, psühholoogiast või millest iganes ja see viis sind ka ülikooli just sellele erialale, mida õppisid. Teiseks, räägi, millest sa oled veel huvitatud ja kuidas senimaani seda oma tööga oled sidunud.
Kolmandaks ütle, mis sind uue pakutava töökoha või firma juures köidab ning miks tahaksid just sellel ametipostil end edasi arendada.
Ole kindel, et sul on varuks need võtmevastused ja pane need sujuvalt oma jutu sisse. Jäta meelde, et sa ei ole töövestlusel selleks, et ainuüksi tööandja küsimustele vastata, vaid ka selleks, et endast vajalik info edasi anda.


description: Tänapäeval ei tunne telefonikasutajad üldjuhul mobiilsideteenust tarbides vahet, kas nad viibivad kodumaal või võõrsil. Siiski tuleb vahel ette olukordi, kus avastad, et seade ei käitu pärast lennuki maandumist enam ootuspäraselt.

title: 8 nippi, mida peaksid teadma telefoni kasutamisest välismaal

maintext:
«Õnneks on 90 protsenti sellistest olukordadest lahendatavad kõige lihtsama telefoni taaskäivitusega,» nimetab Tele 2 klienditeenindusdirektor Sirli Seliov põhilist nippi. Sellele lisab veel kaheksa soovitust, mis kuluvad varem või hiljem kõigile piiri taga käijatele ära.
1. Tee enne välismaale suundumist kindlaks, et rändlusteenus on operaatori poolt lubatud. See soovitus võib aktiivsele reisijale tunduda klišeena, ent paljude inimeste mobiilsidelepingud pärinevad 10 aasta tagusest perioodist, mil näiteks toona veel lapseeas kliendile rändlusteenust ei avatud. Kui telefon ei saa välismaal ühegi võrguga signaali, kuvatakse ekraanil teade «Võrk puudub/No service» ning puudub levinäit – sellisel juhul võib probleem seisneda just selles, et oled rändlusteenuse jätnud avamata. Tele2 kliendid saavad seda kontrollida iseteeninduses.
2. Kontrolli, kas luba rändlusteenuse kasutamiseks on antud ka telefonile. Kui operaatori poolt on rändlusteenused lubatud, siis näiteks värskelt kasutusse võetud seadme puhul võib juhtuda, et oled unustanud anda seadmele loa teenuse kasutamiseks. Vastava valiku leiad enamasti võrgu ja interneti seadete alt.
3. Vajadusel vali mobiilsidevõrk käsitsi. Kui peale lennukis kasutatud lennurežiimi väljalülitamist vaatab telefoni ekraanil vastu «Võrk puudub/No service» ja tead, et oled oma operaatori juures ning telefonis rändluse lubanud, tasub esimesena proovida telefoni taaskäivitust. Kui seade siiski võrku ei ühendu, proovi võrk valida käsitsi. Ole seejuures kannatlik – mõne telefoni puhul võib manuaalne võrgu otsing võtta aega kuni 5 minutit.
4. Interneti kasutamiseks on olulised õiged seadistused telefonis. Kui välisriigis ei õnnestu mobiilse internetiga ühendumine, kontrolli telefoni seadistuste alt pöörduspunkte ning kasutajanime ja parooli, mille leiad menüüs võrgu seadistuse alt. Kui need on sisestamata, siis sisesta need käsitsi vastavalt oma operaatori andmetele. Tele2 iOS-telefoniga kliendil tuleks sellisel puhul proovida võrguseadete taastamist («Reset Network Settings»). Samuti kontrolli, et telefon ei oleks lukustatud vaid 4G võrku, kuna kõikides riikides ei ole veel 4G kasutamise võimalust. Vajadusel vaheta võrgu režiim ainult 2G/3G võrgule.
5. Kui levisignaal on nõrk, proovi teist mobiilsidevõrku. Eestis oleme harjunud ühtlaselt hea leviga igal pool, kuid välismaal võib ette tulla olukordi, kus telefoni poolt valitud operaatori signaal ei ole piisavalt tugev. Sellisel juhul proovi telefonis käsitsi valida alternatiivseid võrke.
6. iPhone’idel tuleb funktsioon «EU Internet» välja lülitada. Kui õunatelefoni kasutajal ei õnnestu interneti kasutamine välisriigis, siis jälgi, et funktsioon «EU Internet» oleks välja lülitatud. Tegu on Apple’i etteruttava funktsiooniga, mis on loodud kasutamiseks alles siis, kui rändlushinnad on Euroopa Liidus ühtlustatud siseturu hindadega.
7. Kontrolli ja vajadusel tõsta oma krediidilimiidi suurust. Eestis sisaldavad meie kuutasud enamasti piiramatus mahus kõneminuteid ja rohkelt internetti, ent välismaal maksustatakse nii välja helistatud kui vastuvõetavad kõneminutid ning iga kasutatud megabait internetti. Krediidilimiidi täitumisel jõuab kasutajani hoiatav sõnum, kuid välismaal võib teenuste piirang rakenduda enne hoiatussõnumi saabumist. Limiidi täitumist võib kahtlustada siis, kui ühtäkki ei õnnestu välja helistada, kõnesid vastu võtta ega luua internetiühendust. Sel juhul tõsta ise limiiti iseteeninduses või võta selleks ühendust koduoperaatori klienditeenindusega.
8. Hoidu satelliitvõrkude kogemata kasutamisest, et vältida üllatusarveid. Ole ettevaatlik internetiühenduse loomisel kohtades, kuhu tavaliste operaatorite võrgud ei levi – näiteks rannikust kaugel kruiisilaevadel või lennureisi ajal. Sel juhul võib telefon ühenduda internetiga läbi satelliitsidevõrgu, mis on tavapärasest oluliselt kallimalt hinnastatud – üks megabait võib maksta paarkümmend eurot. Kuna satelliitsidevõrku lülitumisel ei saabu tavapärast tervitussõnumit, siis võib võrgu kasutus tulla üllatusena alles järgmisel kuuarvel. Näiteks Tele2 saadab oma klientidele satelliitvõrku lülitumisel hoiatava sõnumi, mis võib ebatavalise asukoha tõttu kliendini siiski jõuda väikese viivitusega. Seega kasuta satelliitvõrku vaid teadlikult ja kriitilise sidevajaduse puhul.


description: Rootsis asuva St Eskili gümnaasium plaanib ehitada riietusruumid neile, kes ei identifitseeri ennast ei mehe ega naisena.

title: Rootsi kool ehitab sooneutraalse riietusruumi

maintext:
Gümnaasiumi õpilasnõukogu tegi ettepaneku kooli ehitada sooneutraalne riietusruum, vahendab The Local.
«Oleme seda õpilastega arutanud ja leidsime, et see on vajalik,» sõnas koolidirektor Johan Ahlkvist. Ta loodab, et riietusruumid saavad kevadeks valmis.
Õpilane Mary-Jane Nehme sündis poisina, kuid identifitseerib end tüdrukuna. Tal on olnud väga raske riietevahetamisega, sest ta ei tohi kasutada naiste riietusruume, vaid peab eraldi tuba selleks kasutama.
«Tunne on imeline,» sõnas ta. «Ma arvan, et meie kool on esimene, kes nii teeb. Mu kool on väga eriline, ta on väga vana ja ilus ning sooneutraalsed riietusruumid teevad selle veel erilisemaks.»
Nehme sattus halba olukorda, kui ta eelmise aasta Halloweenil kõigile tunnistas, et on transseksuaal. Võimlemiseõpetaja ei lubanud tal teiste tüdrukutega koos riideid vahetada, vaid käskis tal seda teha ühes väikses ruumis.
«Ma ei suutnud selles ruumis riideid vahetada, sest see pani mind ennast halvasti tundma. Seega ma puudusin paljudest võimlemistundidest,» sõnas Nehme. Ta lisas, et õpilasnõukogu on olnud väga toetav ja korraldanud mitu kohtumist koolidirektoriga.
Kuigi Nehme on kooli ainukene transseksuaal, siis võivad koolidirektori sõnul seal riideid vahetada kõik, kes tahavad.
«Selles uues ruumis ei tunne ma end enam üksikuna. Sooneutraalne ruum pole ainult LGTB inimestele vaid mõeldud kõikidele. Kõik, kellele pole oluline, mis soost keegi on, võivad sinna tulla,» sõnas Nehme.


description: Tööpäeva esimesed minutit võivad tõsiselt mõjutada seda, kuidas päev edasi hakkab kulgema.

title: Üheksa tõsist viga, mida teed tööpäeva alguses

maintext:
Inimesed defineerivad edukust erinevalt ning mõnele piisab lihtsalt õnnetundest. Kuigi enesetäiendamine toob alati kasu, peaks vahel elu lõdvemalt võtma ning tunnustama end ka väikeste saavutuste eest.
Suurimad vead, mida kelnerid oma töös teevad
Teeninduskvaliteet OÜ koolitaja Timo Kübar toob välja sagedased vead, mida teevad nii algajad kui ebaprofessionaalsed kelnerid ning mis ühtlasi rikuvad teeninduskvaliteeti.
Jõhkrad koristusvead, mida me kõik teeme
Kodu koristamine on enamasti nii käe sees, et ei pane enam oma liigutusi tähelegi. Järgnevalt mõned levinud vead, mida kodu koristades tähelegi ei pruugi panna.
Töökoha saamiseks tuleb CV koostamisega vaeva näha
Kõik me peame end kirjaoskajaks, ometi võime töökohta otsides hätta jääda selle kõige elementaarsema ehk CV kirjutamisega, millest sõltub aga väga palju. Sestap püüame anda juhiseid, kuidas seda olulist dokumenti koostada nii, et võimalik tööandja sellest mööda ei vaataks ning just meid töövestlusele kutsuks.


description: Elektrilevi klientide seas on esinenud häireid SIM-kaardiga kaugloetavate elektriarvestite puhul, millega ei pruugi kehva levi tõttu siiski näidud teenusepakkujani jõuda. Selle vältimiseks on Elektrilevi asunud kodudesse paigaldama lisaantenne.

title: SIM-kaardiga elektriarvestid tõrguvad näitude edastamisel

maintext:
Probleem puudutab mõningaid hõreasustusega piirkondi, kus Elektrilevi kasutab elektrinäitude edastamiseks mobiilsidet - see tähendab, et arvesti sees leiduv SIM-kaart teatab ettevõttele kodus tarbitava elektrikoguse ise. Küll aga on Elektrilevi pidanud tõdema, et mõnel juhul ei saa arvestid õhu kaudu näitude edastamisega hakkama.
Seda kasutab kümme protsenti arvestitest ja neist omakorda ligi 2000-le on Elektrilevi kas juba paigaldanud või paigaldamas sideparandamiseks võimsamat lisaantenni.
Elektrilevi kauglugemise projektijuhi Mario Raestiku kinnitusel on mainitud häired olnud seotud sidega ehk arvestist info edasisaatmisega, mitte arvesti enda toimimisega. Seega ei mõjuta need arvesti mõõdetavaid tarbimiskoguseid ega mõõtetäpsust ning tarbimisandmed salvestuvad ikka tunnitäpsusega arvestisse.
«Klient saab info selle kohta, et tarbimiskogused ei jõudnud meie infosüsteemidesse selliselt, et esitame talle prognoosarve, kus on sel juhul kirjas, et arve on koostud prognoosandmeid kasutades. Pärast andmeedastuse probleemide kõrvaldamist, kui saame tegelikud andmed, siis korrigeerime tarbimiskoguseid ja edastame kliendile korrigeeritud arve,» selgitas Raestik.
Soovi korral saab klient ka täpsed näidud ise teatada ja helistades klienditeeninduse numbrile 777 1545.


description: Kevaditi kipuvad majapidamisse ronima sipelgad, suvel tüütavad sääsed ja kärbsed. Viimasel ajal on aga taas hakanud inimestele peavalu põhjustama lutikad.

title: Tüütud lutikad tungivad taas kodudesse